cyanic-selkie/wikianc huggingface dataset:
ട്രാഫിക് നിയമങ്ങൾ
വലതുകൈ ഡ്രൈവിങ്ങ്
ഭാരതത്തിലെ ഗതാഗതനിയമങ്ങളനുസരിച്ച് വാഹനങ്ങൾ ഓടിക്കേണ്ടതു് അഭിമുഖമായി വരുന്ന വാഹനങ്ങളുമായി ഒത്തുനോക്കുമ്പോൾ പാതയുടെ ഇടതുവശം ചേർന്നു്, അതായതു് വാഹനമോടിക്കുന്ന ആളുടെ ഇടതുകൈയുടെ വശം ചേർന്നാണു്. എതിരേ വരുന്ന വാഹനം കടന്നുപോകേണ്ടതു് ഡ്രൈവറുടെ വലതുകൈ വശത്തുകൂടിയാണു്. വലതുകൈ ഡ്രൈവിങ്ങ് - Right hand driving എന്നാണു് ഇതറിയപ്പെടുന്നതു്. ബ്രിട്ടീഷ് നിയമങ്ങൾക്കു സമാനമാണിതു്. നേരേ മറിച്ച്, അമേരിക്ക, മദ്ധ്യപൗരസ്ത്യ രാഷ്ട്രങ്ങൾ തുടങ്ങിയ നാടുകളിൽ ഇടതുകൈ ഡ്രൈവിങ്ങ് ആണു് നിലവിലുള്ളതു്.
വലതുകൈ ഡ്രൈവിങ്ങ് സമ്പ്രദായത്തിൽ, ഇടുങ്ങിയ പാതകളിൽ കാൽനടക്കാർ നടക്കേണ്ടതു് അവരുടെ വലതുകൈ വശം ചേർന്നാണു്. പിന്നിൽ നിന്നുവരുന്ന വാഹനങ്ങൾ താരതമ്യേന റോഡിന്റെ ഇടത്തുഭാഗത്തുകൂടെയാവും പോവുക എന്നതും മുന്നിൽനിന്നു് (എതിരേ) വരുന്ന വാഹനങ്ങൾ എളുപ്പം കാണാം എന്നതുമാണു് ഈ ശീലത്തിൽ അടങ്ങിയിരിക്കുന്ന സൗകര്യവും സുരക്ഷയും.
വഴിയുടെ അവകാശം
രണ്ടു ദിശയിൽനിന്നുള്ള വാഹനങ്ങൾ ഒരേ ബിന്ദുവിൽ ഒത്തുചേരുമ്പോൾ അവയിൽ ഒന്നിനു് സ്വതേ മുൻഗണന ലഭിക്കുന്നതിനുള്ള കീഴ്വഴക്കമാണു് വഴിയുടെ അവകാശം (Right of way) എന്നറിയപ്പെടുന്നതു്. ഉദാഹരണത്തിനു്, ഇന്ത്യൻ സമ്പ്രദായത്തിൽ ഒരു റൗണ്ട് എബൗട്ടിൽ, വലത്തുനിന്നുമുള്ള വാഹനങ്ങൾക്കാണു് എപ്പോഴും മുൻഗണന. അഥവാ ഒരു വാഹനം വലതുവശത്തുനിന്നും സമീപിക്കുന്നുണ്ടെങ്കിൽ (അതെത്ര ചെറുതോ വലുതോആയാലും) ആ വാഹനം കടന്നുപോയതിനുശേഷം മാത്രമേ ഇടതുവശത്തുള്ള വാഹനത്തിനു് റൗണ്ട് എബൗട്ടിൽ പ്രവേശിക്കാനോ യാത്ര തുടരാനോ അവകാശമുള്ളൂ.
എന്നാൽ സമമായ വീതികളുള്ള പാതകൾ സന്ധിക്കുന്ന ഒരു കവലയിൽ, പ്രത്യേകമായി സിഗ്നലുകൾ ഇല്ലെങ്കിൽ, ഒരു മട്ടത്തിൽ ഒത്തുചേരുന്ന രണ്ട് വാഹനങ്ങളിൽ, വഴിയുടെ അവകാശം ഇടതുവശനത്തിനാണു്. അതു പോലെത്തന്നെ, നേരെ പോകുന്ന ഒരു പാതയിൽനിന്നും വലത്തോട്ടു തിരിയേണ്ട വാഹനത്തിനേക്കാൾ വഴിയുടെ അവകാശം എതിരേനിന്നു വരുന്ന വാഹനത്ലാണ് ്.
ഇതും കാണുക
ഭാരതത്തിലെ_ഗതാഗതചിഹ്നങ്ങൾ
അവലംബം
കേരള സംസ്ഥാന ലീഗൽ സർവീസസ് അതോറിറ്റി 9ആം ക്ലാസ് വിദ്യാർത്ഥികൾക്കായി 2002ൽ പുറത്തിറക്കിയ നിയമ പാഠാവലി.
വർഗ്ഗം:നിയമം
വർഗ്ഗം:ഇന്ത്യയിലെ നിയമങ്ങൾ
കൂട്ടാൻ
ചോറ്, പലഹാരം തുടങ്ങിയ പ്രധാനഭക്ഷണങ്ങൾക്കൊപ്പം സ്വാദു വർദ്ധിപ്പിക്കുന്നതിനായി കൂട്ടത്തിൽ കഴിക്കുന്ന ഭക്ഷണമാണ്‌ കൂട്ടാൻ അഥവാ കറി. സാമ്പാർ, പുളിശ്ശേരി, ഓലൻ, അവിയൽ, കാളൻ തുടങ്ങിയവ കേരളത്തിൽ ഉപയോഗിക്കുന്ന കൂട്ടാനുകൾക്ക് ഉദാഹരണങ്ങളാണ്‌. കൂട്ടാനിലെ പ്രധാനചേരുവയുടെ പേരിലാണ്‌ അവ അറിയപ്പെടുന്നത്. സ്വാദിന്റെയും, അതിൽ ചേർത്തിരിക്കുന്ന ചേരുവകളുടെയും അടിസ്ഥാനത്തിലാണ്‌ കൂട്ടാനുകളെ തരം തിരിക്കുന്നത്.
ഉത്തരേന്ത്യയിലെ കൂട്ടാനുകൾക്ക് ദക്ഷിണെന്ത്യൻ വിഭവങ്ങളെ അപേക്ഷിച്ച് എരുവ് കുറവായിരിക്കും.
വർഗീകരണം
ഭക്ഷിക്കുന്ന രീതിയനുസരിച്ച് കൂട്ടാനുകളെ പലതായി വർഗീകരിച്ചിരിക്കുന്നു.
റാഷ് ബിഹാരി ബോസ്
ഒരു ഇന്ത്യൻ സ്വാതന്ത്ര്യസമര പ്രവർത്തകനായിരുന്നു റാഷ് ബിഹാരി ബോസ് (1886 മേയ് 25 – 1945 ജനുവരി 21). ഇന്ത്യൻ നാഷണൽ ആർമിയുടെ സംഘാടകനെന്ന നിലയിൽ പ്രശസ്തനായിരുന്നു. ബംഗാൾ വിഭജനത്തെ തുടർന്ന് ബ്രിട്ടിഷ് വിരുദ്ധ പ്രവർത്തനങ്ങളിൽ പങ്കാളിയാവുകയും വൈസ്രേയ് ഹാർഡിഞ്ജ് പ്രഭുവിനെതിരെയുള്ള ബോംബേറിൽ പങ്കെടുത്ത വിപ്ലവകാരി എന്ന നിലയിലും പ്രസിദ്ധനായിരുന്നു. (ബോംബ് എറിഞ്ഞത് റാഷ് ബിഹാരി ബോസിന്റെ ശിഷ്യനായ ബസന്ത കുമാർ ബിശ്വാസ് ആയിരുന്നു).
അഗ്നിസാക്ഷികം
അഗ്നിയെ സാക്ഷിയാക്കി ചെയ്യുന്ന കർമമാണ് അഗ്നിസാക്ഷികം.
റാഷ് ബിഹാരി ബോസ്
രാഷ്ട്രീയ ജീവിതം
യുവാവായ ബോസ് വിപ്ലവാദർശങ്ങൾ പഠിപ്പിക്കാനായി 15-ആം വയസിൽ ചാരുചന്ദ്ര റോയ് സ്ഥാപിച്ച 'സുഹൃദ്സമ്മേളനിൽ' അംഗമായി. ബങ്കിം ചന്ദ്ര ചാറ്റർജിയുടെ ആനന്ദമഠം എന്ന നോവൽ ബോസിനെ വല്ലാതെ ആകർഷിച്ചിരുന്നു. കൂടാതെ, സുരേന്ദ്രനാഥ ബാനർജിയുടേയും, സ്വാമി വിവേകാനന്ദന്റേയും പ്രസംഗങ്ങളും ബോസിൽ കാര്യമായ സ്വാധീനം ചെലുത്തിയിരുന്നു. ഇന്ത്യൻ സൈന്യത്തിൽ‍ ചേരാനായി അദ്ദേഹം വീട്ടുകാരറിയാതെ ഒളിച്ചോടിയെങ്കിലും പിന്നീട് കണ്ടെത്തി വീട്ടിലെത്തിക്കപ്പെടുകയായിരുന്നു.
പിന്നീട് അദ്ദേഹം കൊൽക്കത്ത യിലെ 'ഫോർട്ട് വില്യം' മിൽ ഗുമസ്തൻ ആയി ജോലിയിൽ പ്രവേശിച്ചു.
അഗ്നിസാക്ഷികം
ഇരു കക്ഷികൾ തമ്മിൽ നടത്തുന്ന ഏതെങ്കിലും ഇടപാട് നേരിട്ടുകാണുന്നവനും അതേ സമയം ആ വേഴ്ചയിൽ കർതൃത്വമോ ഭോക്തൃത്വമോ ഇല്ലാത്തവനുമായ വ്യക്തിയാകുന്നു സാക്ഷി. അഗ്നിക്ക് സർവസാക്ഷിത്വമുണ്ടെന്ന് വാല്മീകിരാമായണത്തിലും മഹാഭാരതത്തിലും പ്രസ്താവിച്ചിരിക്കുന്നു. സുഗ്രീവനും ശ്രീരാമനും തമ്മിലുണ്ടായ സഖ്യം അഗ്നിസാക്ഷികമായിരുന്നു എന്നു രാമായണത്തിൽ പറഞ്ഞിട്ടുണ്ട്.
റാഷ് ബിഹാരി ബോസ്
ജപ്പാനിലേക്ക്
1915 ൽ ഹാർഡിങ് പ്രഭുവിനെതിരേ നടത്തിയ വധശ്രമം പരാജയപ്പെട്ടപ്പോൾ നടപടികളിൽ നിന്നും രക്ഷപ്പെടാനായി ബോസ് ജപ്പാനിലേക്ക് ഒളിച്ചോടി. ബോസിനെ ഏതുവിധേനെയങ്കിലും അറസ്റ്റ് ചെയ്യാനായി ബ്രിട്ടീഷ് സർക്കാർ ജപ്പാനു മുകളിൽ കടുത്ത സമ്മർദ്ദം ചെലുത്തി. ജപ്പാനിലെ വലതുപക്ഷ നേതാവായിരുന്ന മിത്സുരു തൊയാമയുടെ കൊട്ടാരത്തിലാണ് ബോസിന് അഭയം ലഭിച്ചത്. സ്വയം ഒരു രാജകുമാരനെന്നു വിശേഷിപ്പിച്ചിരുന്ന മിത്സുരുവിന്റെ കൊട്ടാരത്തിൽ കയറി ബോസിന്റെ അറസ്റ്റ് ചെയ്യുവാൻ ജപ്പാൻ പോലീസ് ധൈര്യം കാണിച്ചില്ല. അദ്ദേഹം ജപ്പാൻ ഭാഷ പഠിക്കുകയും, ഒരു ജാപ്പനീസ് കുടുംബത്തിൽ നിന്നും വിവാഹം കഴിക്കുകയും ചെയ്തു. ഇന്ത്യക്കു സ്വാതന്ത്ര്യം നേടിയെടുക്കാനുള്ള സമരം കൂറേയെറെ ശക്തമായി തുടരാൻ ബോസ് തീരുമാനിച്ചു.
അഗ്നിസാക്ഷികം
പ്രാജാപത്യവിവാഹം (അഷ്ടവിവാഹങ്ങളിൽ ഒന്ന്) അഗ്നിസാക്ഷികമായിട്ടാണ് നടക്കുന്നത്. എല്ലാ മംഗളകർമങ്ങളും അഗ്നിസാക്ഷികങ്ങളാണ്. കർമങ്ങൾക്കു പവിത്രത നല്കുന്നതിൽ അഗ്നി ഒരു പ്രധാന പങ്കു വഹിക്കുന്നു എന്ന് ഇതു വ്യക്തമാക്കുന്നു.
റാഷ് ബിഹാരി ബോസ്
ഇന്ത്യൻ ഇൻഡിപെൻഡൻസ് ലീഗ്
കിഴക്കൻ രാജ്യങ്ങളിൽ പൊട്ടിപ്പുറപ്പെട്ട യുദ്ധം, ഇന്ത്യയുടെ സ്വാതന്ത്ര്യം നേടിയെടുക്കാനുള്ള പുതുവഴികളെക്കുറിച്ചു ചിന്തിക്കാൻ ബോസിനെ പ്രേരിപ്പിച്ചു. 1942 മാർച്ചിൽ ടോക്കിയോവിൽവെച്ചും, 1942 ജൂണിൽ ബാങ്കോക്കിൽവെച്ചും നടത്തിയ രണ്ടു സമ്മേളനങ്ങളുടെ തുടർച്ചയായാണ് ഇന്ത്യൻ ഇൻഡിപെൻഡൻസ് ലീഗ് ഉടലെടുക്കുന്നത്. ഇതോടനുബന്ധിച്ചുള്ള ചർച്ചകളെ തുടർന്നാണ് ഇന്ത്യയെ അടിമത്തത്തിൽ നിന്നും മോചിപ്പിക്കാനുള്ള സമരത്തിനുവേണ്ടി ഇന്ത്യൻ നാഷണൽ ആർമി എന്ന ഒരു സമാന്തര സേന വാർത്തെടുക്കാനും തീരുമാനമായത്. ഇന്ത്യൻ നാഷണൽ ആർമിയുടെ പ്രസിഡന്റ് റാഷ് ബിഹാരി ബോസും, കമ്മാന്റർ-ഇൻ-ചീഫ് മോഹൻ സിങുമായിരുന്നു. മോഹൻ സിങ് പിന്നീട് അറസ്റ്റിലായപ്പോൾ, ഇന്ത്യൻ നാഷണൽ ആർമിയുടെ പൂർണ്ണ ചുമതല ബോസിനായി. റാഷ് ബിഹാരി ബോസ് 1943 ജൂലൈ 4-നു സിംഗപ്പൂരിലെ പ്രസിദ്ധമായ കാഥേ ഹാളിൽ വച്ചു് ഇന്ത്യൻ ഇൻഡിപ്പെൻഡൻസ് ലീഗിന്റെ നേതൃത്വം സുഭാസ് ചന്ദ്ര ബോസിനു കൈമാറി.
കുറിപ്പുകൾ
വർഗ്ഗം:1886-ൽ ജനിച്ചവർ വർഗ്ഗം: 1945-ൽ മരിച്ചവർ വർഗ്ഗം:മേയ് 25-ന് ജനിച്ചവർ വർഗ്ഗം:ജനുവരി 21-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:അനുശീലൻ സമിതി
സിറോ-മലബാർ മലബാർ സഭയുടെ ഇടുക്കി മെത്രാസനം
സിറോ-മലബാർ സഭയ്ക്കായി കോതമംഗലം രൂപതയുടെ ഭാഗമായിരുന്ന ഇടുക്കി ജില്ലയിലെ ചില സ്ഥലങ്ങൾ ഉൾപ്പെടുത്തി വി.ജോൺ പോൾ രണ്ടാമൻ മാർപ്പാപ്പ 2002 ഡിസംബർ 19 - തയ്യാറാക്കിയ രൂപകല്പനാ ഉത്തരവ് പ്രകാരം 2003 ജനുവരി 15 -ന് എറണാകുളം-അങ്കമാലി അതിരൂപതയ്ക്കു കീഴിൽ സ്ഥാപിതമായ രൂപതയാണ് ഇടുക്കി രൂപത.രൂപതയുടെ അധിപനായി കോതമംഗലം രൂപതാംഗമായിരുന്ന ഫാ.മാത്യൂ ആനിക്കുഴിക്കാട്ടിലിനെയാണ് പരി.പിതാവ് പ്രഥമ മെത്രാനായിആനിക്കുഴിക്കാട്ടിൽ മാർ മാത്യൂ എന്ന നാമത്തിൽ സ്ഥാനമേൽപ്പിച്ചത്. ഇടുക്കി ജില്ലയിലെ കരിമ്പനിലാണ് മെത്രാസന മന്ദിരം.
കരണ്ടി കൊക്കൻ കൊക്ക്
കരണ്ടി കൊക്കാൻ കൊക്ക്, ചട്ടുക കൊക്ക്, കരണ്ടി കൊക്ക് (spoonbill). പേര് സൂചിപ്പിക്കുന്നത് പോലെ കരണ്ടി (spoon) ആകൃതിയിലുള്ള ചുണ്ട് (കൊക്ക്) ഉള്ള ഈ പക്ഷി ഒരു ഹ്രസ്വദൂര ദേശാടന പക്ഷിയാണ്.
പുറംകണ്ണികൾ
വർഗ്ഗം:കൊക്കുകൾ
പലാവു
ലോകത്തെ ഏറ്റവും പ്രായം കുറഞ്ഞ രാഷ്ട്രങ്ങളിലൊന്നാണ് പലാവു. ഫിലിപ്പീൻസിന് 800 കിലോമീറ്റർ കിഴക്കായ പസഫിക് സമുദ്രത്തിൽ കിടക്കുന്ന 26 ദ്വീപുകളും മുന്നൂറിലധികം തുരുത്തുകളും ഉൾപ്പെട്ട ഭൂവിഭാഗമാണ് ഈ രാജ്യം. ബെലാവു എന്ന തദേശീയ നാമത്തിലും പലാവു അറിയപ്പെടുന്നു. അമേരിക്കൻ നിയന്ത്രണത്തിലായിരുന്ന പലാവു 1994 ഒക്ടോബർ ഒന്നിനാണ് സ്വതന്ത്രമായത്. എന്നാൽ 2044 വരെ പലാവുവിന്റെ പ്രതിരോധം അമേരിക്കയുടെ നിയന്ത്രണത്തിലായിരിക്കും. 20,000 ത്തിൽ താഴെ ജനങ്ങളേ ഈ ദ്വീപസമൂഹത്തിലുള്ളൂ.
അവലംബം
വർഗ്ഗം:ഓഷ്യാനിയയിലെ രാജ്യങ്ങൾ വർഗ്ഗം:പട്ടാളമില്ലാത്ത രാജ്യങ്ങൾ വർഗ്ഗം:ദ്വീപ് രാജ്യങ്ങൾ വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:മൈക്രോനേഷ്യ വർഗ്ഗം:മുൻകാല ജർമ്മൻ കോളനികൾ വർഗ്ഗം:പലാവു
എന്റെ സത്യാന്വേഷണപരീക്ഷണങ്ങൾ
ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ ആത്മകഥയാണ്‌ എന്റെ സത്യാന്വേഷണ പരീക്ഷണങ്ങൾ(Gujarātī: સત્યના પ્રયોગો અથવા આત્મકથા). ഇന്നും ഏറ്റവുമധികം വിൽക്കപ്പെടുന്ന പുസ്തകങ്ങളുടെ പട്ടികയിൽ പ്രഥമ സ്ഥാനത്തുള്ള ഗ്രന്ഥമാണിത്. ഇന്ത്യയിലാകെ പ്രതിവർഷം രണ്ടു ലക്ഷത്തിലധികം പ്രതികൾ വിറ്റഴിക്കപ്പെടുന്ന ഈ പുസ്തത്തിന്റെ കോപ്പികളിൽ പകുതിയോളം കേരളത്തിലാണ് വിൽക്കപ്പെടുന്നത്. 1927-ൽഗുജറാത്തി ഭാഷയിലാണ് ഈ പുസ്തകത്തിന്റെ ആദ്യ പതിപ്പ് പുറത്തിറങ്ങുന്നത്. ആസ്സാമീസ്, ഇംഗ്ലീഷ്, ഹിന്ദി, ഒറിയ, തമിഴ്, തെലുങ്ക്,മലയാളം, കന്നട, ഉർദു, പഞ്ചാബി തുടങ്ങിയ ഭാഷകളിൽ ഗാന്ധിജിയുടെ ആത്മകഥ ലഭ്യമാണ്.
ഗാന്ധിജിയുടെ കുട്ടിക്കാലം മുതൽ 1921 വരെയുള്ള കാലഘട്ടമാണ് ഇതിൽ വിവരിക്കുന്നത്. 1925 മുതൽ 1929 വരെ തന്റെ പ്രസിദ്ധീകരണമായ നവജീവൻ വാരികയിൽ ആഴ്ചകളായി എഴുതിയ ലേഖനപരമ്പരയുടെ സമാഹാരമാണിത്. ഇതിന്റെ ഇംഗ്ലീഷ് പ്രസിദ്ധീകരണമായ മൈ എക്സ്പിരിമെന്റ്സ് വിത് ട്രൂത്തും തന്റെ ഇംഗ്ലീഷ് പ്രസിദ്ധീകരണമായ യങ് ഇന്ത്യയിൽ തുടർച്ചയായി വന്ന ലേഖനങ്ങളുടെ സമാഹാരമാണ്. സ്വാമി ആനന്ദിന്റേയും മറ്റു സഹപ്രവർത്തകരുടേയും നിർബന്ധത്താലാണ് തന്റെ പൊതുജീവിതത്തിന്റെ പശ്ചാത്തലരേഖ തയ്യാറാക്കാൻ ഗാന്ധിജി തുനിഞ്ഞത്. 1999-ൽ "ഗ്ലോബൽ സ്പിരിച്വൽ ആന്റ് റിലീഗിയസ് അതോറിറ്റി" ഈ പുസ്തകത്തെ ഇരുപതാം നൂറ്റാണ്ടിലെ മികച്ച 100 പുസ്തകങ്ങളിലൊന്നായി തെരഞ്ഞെടുക്കുകയുണ്ടായി.
പുറം കണ്ണികൾ
എന്റെ സത്യാന്വേഷണ പരീക്ഷണങ്ങൾ (വിക്കി സോഴ്സിൽ നിന്ന്)
അവലംബം
<References/>
വിഭാഗം:ഗ്രന്ഥങ്ങൾ വർഗ്ഗം:മഹാത്മാ ഗാന്ധി വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ടിമെയ്സ്
ടിമെയ്സ് (ca. 345 BC – ca. 250 BC, Τιμαῖος) ഗ്രീക്ക് ചരിത്രകാരനായിരുന്നു. സിസിലിയിലെ ടൊറോമെനിയം എന്ന സ്ഥലത്ത് ആൻഡ്രോമാക്കസിന്റെ പുത്രനായി ബി.സി. സു. 345-ൽ ജനിച്ചു. സിറാക്യൂസിലെ സ്വേച്ഛാധിപതിയായിരുന്ന അഗതോക്ലസ് ഇദ്ദേഹത്തെ നാടുകടത്തി. ഇത് ബി.സി. 317-ലായിരുന്നുവെന്നും 312-ലായിരുന്നുവെന്നും വ്യത്യസ്താഭിപ്രായങ്ങളുണ്ട്. തുടർന്ന് ടിമെയ്സ് 50 വർഷത്തോളം ഏഥൻസിലാണ് കഴിഞ്ഞത്. ഇക്കാലത്ത് സിസിലിയുടെ ചരിത്രസംബന്ധിയായ 38 ഗ്രന്ഥങ്ങൾ ഇദ്ദേഹം തയ്യാറാക്കി. ഇതിൽ 1 മുതൽ 5 വരെയുള്ള ഗ്രന്ഥങ്ങൾ ഇറ്റലിയുടെയും സിസിലിയുടെയും പ്രാചീന ചരിത്രം ഉൾക്കൊള്ളുന്നവയാണ്. 6 മുതൽ 33 വരെയുള്ള ഗ്രന്ഥങ്ങളിൽ ഗ്രീക്ക് കോളനി സ്ഥാപിക്കുന്നതു മുതൽ അഗതോക്ലസിന്റെ ഭരണകാലം വരെയുള്ള സിസിലിയുടെ ചരിത്രം വിവരിക്കുന്നു. ഇതിൽ ഗ്രീക്ക് ചരിത്രവും പരാമർശിക്കപ്പെടുന്നുണ്ട്. 34 മുതൽ 38 വരെയുള്ള ഗ്രന്ഥങ്ങൾ അഗതോക്ലസിനെപ്പറ്റി പ്രത്യേകം പരാമർശിക്കുന്നവയാണ്. ഈ ഗ്രന്ഥങ്ങൾ എല്ലാം തന്നെ മുഴുവനായും ലഭ്യമല്ല. ഇദ്ദേഹം ബി.സി. 250-ൽ മരണമടഞ്ഞതായി വിശ്വസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് ചരിത്രകാരന്മാർ
സൾഫർ-ക്രെസ്റ്റെഡ് കോക്കറ്റൂ
ഓസ്‌ട്രേലിയ, ന്യൂ ഗിനിയ, ഇന്തോനേഷ്യയിലെ ചില ദ്വീപുകൾ എന്നിവിടങ്ങളിൽ കാണപ്പെടുന്ന താരതമ്യേന വലിയ വെളുത്ത കോക്കറ്റൂ ആണ് സൾഫർ-ക്രെസ്റ്റെഡ് കോക്കറ്റൂ. അവ പ്രാദേശികമായി വളരെയധികം ഉണ്ടാകാമെങ്കിലും ഇതിനെ ചിലപ്പോൾ വളർത്തുപക്ഷിയായി കണക്കാക്കപ്പെടുന്നു.
വിതരണം
ഓസ്ട്രേലിയയിൽ, കിംബർലി മുതൽ തെക്ക് ടാസ്മാനിയ വരെ വടക്കും കിഴക്കും സൾഫർ-ക്രെസ്റ്റെഡ് കോക്കാറ്റൂകൾ വ്യാപകമായി കാണപ്പെടുന്നു. പക്ഷേ വരണ്ട ഉൾനാടൻ പ്രദേശങ്ങളിൽ കുറച്ച് മരങ്ങളും ഒഴിവാക്കുന്നു. അഡ്‌ലെയ്ഡ്, മെൽ‌ബൺ, കാൻ‌ബെറ, സിഡ്‌നി, ബ്രിസ്‌ബേൻ തുടങ്ങിയ നഗരങ്ങളിലെ പ്രാന്തപ്രദേശത്തെ ആവാസ വ്യവസ്ഥകളിലും ഉയർന്ന പ്രദേശങ്ങൾ ഒഴികെ, ന്യൂ ഗിനിയയിലെ മിക്ക സ്ഥലങ്ങളിലും സമീപത്തുള്ള ചെറിയ ദ്വീപുകളായ വൈജിയോ, മിസൂൾ, അരു, സെൻഡെരവാസിഹ് ബേ, മിൽനെ ബേ എന്നിവിടങ്ങളിലെ വിവിധ ദ്വീപുകളിലും ഇവ ധാരാളം കാണപ്പെടുന്നു. അവയ്ക്ക് അംഗീകൃത നാല് ഉപജാതികൾ കാണപ്പെടുന്നു.
അവതരിപ്പിച്ച സ്പീഷീസ്
ഓസ്ട്രേലിയയ്ക്കുള്ളിൽ, നാമനിർദ്ദേശം ചെയ്യപ്പെട്ട സൾഫർ-ക്രെസ്റ്റെഡ് കോക്കറ്റൂ ഗോത്രത്തെ പെർത്തിലും പരിചയപ്പെടുത്തി. ഇത് പ്രകൃതിദത്ത പരിധിക്കപ്പുറത്താണ്. ഓസ്‌ട്രേലിയക്ക് പുറത്ത്, സിംഗപ്പൂരിലേക്ക് അവയെ പരിചയപ്പെടുത്തിയിട്ടുണ്ട്. അവിടെ അവയുടെ എണ്ണം 500 നും 2000 നും ഇടയിലാണെന്ന് കണക്കാക്കപ്പെടുന്നു. പലാവുവിലേക്കും ന്യൂസിലാന്റിലേക്കും അവയെ പരിചയപ്പെടുത്തിയിട്ടുണ്ട്. ന്യൂസിലാന്റിൽ‌, അവതരിപ്പിച്ച ജനസംഖ്യ 1000 ൽ താഴെയാകാം. ഈ ഇനം ഹവായിയിലും വാലേസ്യയിലെ വിവിധ ദ്വീപുകളിൽ‌ നിന്നും (ഉദാ. കൈ ദ്വീപുകൾ‌, അംബോൺ‌) വന്നതായി രേഖപ്പെടുത്തിയിട്ടുണ്ട്. പക്ഷേ അത് അവിടെ നിലനിന്നിട്ടുണ്ടോ എന്ന് വ്യക്തമല്ല.
വിവരണം
സൾഫർ-ക്രെസ്റ്റെഡ് കോക്കറ്റൂവിന്റെ ആകെ നീളം 44–55 സെന്റിമീറ്റർ (17.5–21.5 ഇഞ്ച്) ആണ്. ഓസ്‌ട്രേലിയൻ ഉപജാതി ന്യൂ ഗിനിയയിൽ നിന്നും സമീപ ദ്വീപുകളിൽ നിന്നുമുള്ള ഉപജാതികളേക്കാൾ വലുതാണ്. തൂവലുകൾ മൊത്തത്തിൽ വെളുത്തതാണ്. ചിറകിന്റെ അടിവശവും വാലും മഞ്ഞനിറമാണ്. ഉച്ചിയുടെ സ്‌പഷ്‌ടമായ നിറം മഞ്ഞയാണ്. കാലുകൾക്ക് ചാരനിറവും ചുണ്ടുകൾ കറുത്തതുമാണ്. കണ്ണിനു ചുറ്റുമുള്ള വളയം വെളുത്തതാണ്. ആൺപക്ഷിക്ക് മിക്കവാറും കറുത്ത കണ്ണുകളാണുള്ളത്. അതേസമയം പെൺപക്ഷിക്ക് കൂടുതൽ ചുവപ്പ് അല്ലെങ്കിൽ തവിട്ട് നിറമുള്ള കണ്ണുകളാണുള്ളത്. എന്നാൽ ഇതിന് കാണുന്നതിന് ഒപ്റ്റിമൽ വ്യൂവിങ് വ്യവസ്ഥകൾ ആവശ്യമാണ്. ഉപജാതികൾ തമ്മിലുള്ള വ്യത്യാസങ്ങൾ സൂക്ഷ്മമാണ്. സി. ജി. ഫിറ്റ്‌സ്‌റോയി നാമനിർദ്ദേശം ചെയ്ത ഗോത്രത്തിന് സമാനമാണ്. പക്ഷേ ചെവിയ്ക്കരികിലുള്ള തൂവലുകൾക്ക് മഞ്ഞ നിറംകുറവാണ്. കണ്ണിന് ചുറ്റും നീലകലർന്ന ചർമ്മവും കാണപ്പെടുന്നുണ്ട്. സി. ജി. എലിയോനോറ, സി. ഫിറ്റ്‌സ്‌റോയി എന്നിവ സമാനമാണ് എന്നാൽ സി. ജി. എലിയോനോറ, ചെറുതും ഉച്ചിയിൽ വിശാലവുമായ തൂവലുകൾ കാണപ്പെടുന്നു. C. g. ട്രൈറ്റൺ, സി. ജി. എലിയോനോറ എന്നിവ സമാനമാണ്. എലിയോനോറയ്ക്ക് ചെറിയ ചുണ്ടുകൾ കാണപ്പെടുന്നു.
ഓസ്‌ട്രേലിയയിൽ കാണപ്പെടുന്ന മൂന്ന് ഇനം കോറെല്ലകളുമായി ഇവ സമാനമാണ്. എന്നിരുന്നാലും, കോറെല്ലകൾ ചെറുതാണ്. ഉച്ചിയിൽ മഞ്ഞ നിറത്തിന്റെ അഭാവവും മങ്ങിയ ചുണ്ടുകളുമാണുള്ളത്. കൂടിനകത്ത് കഴിയുന്ന സൾഫർ-ക്രെസ്റ്റെഡ് കോക്കറ്റൂ ചെറിയ യെല്ലോ-ക്രെസ്റ്റെഡ് കോക്കറ്റൂ അല്ലെങ്കിൽ ബ്ളൂ ഐഡ് കോക്കറ്റൂ എന്നിവയുമായി അവയുടെ വ്യത്യസ്ത ആകൃതിയിലുള്ള ഉച്ചിയും ഇരുണ്ട നീല കണ്ണിനുചുറ്റുമുള്ള വളയവും എളുപ്പത്തിൽ ആശയക്കുഴപ്പത്തിലാകുന്നു.
സ്വഭാവം
ആൺപക്ഷിയുടെ ശബ്ദം വളരെ ഉച്ചത്തിൽ ആയിരിക്കും. ഉഷ്ണമേഖലാ, ഉപോഷ്ണമേഖലാ മഴക്കാടുകൾ ഉൾപ്പെടെ, അവ താമസിക്കുന്ന വന പരിതഃസ്ഥിതികളിലൂടെ സഞ്ചരിക്കുന്നതിന് ഇത് അനുയോജ്യമാണ്. ഈ പക്ഷികൾ സ്വാഭാവികമായും ജിജ്ഞാസുക്കളാണ്. അതുപോലെ തന്നെ വളരെ ബുദ്ധിമാനും. ഓസ്‌ട്രേലിയയിലെ യൂറോപ്യൻ കുടിയേറ്റവുമായി അവ നന്നായി പൊരുത്തപ്പെടുന്നു. കൂടാതെ പല നഗരപ്രദേശങ്ങളിലും അവ താമസിക്കുന്നു.
ഈ പക്ഷികൾ വളരെക്കാലം ജീവിക്കുന്നവയാണ്, 70 വർഷം വരെ തടവിൽ ജീവിക്കാൻ കഴിയുന്നു, എന്നിരുന്നാലും അവ കാട്ടിൽ 20-40 വർഷം വരെ മാത്രമേ ജീവിക്കുന്നുള്ളൂ. ജിയോഫാഗിയയിൽ ഏർപ്പെടുന്നതായി അറിയപ്പെടുന്നു. ഭക്ഷണം വിഷാംശം ഇല്ലാതാക്കാൻ അവ കളിമണ്ണ് കഴിക്കുന്നതായി കാണുന്നു. മറ്റു പല പക്ഷികളും ചെയ്യുന്നതുപോലെ എണ്ണയ്ക്ക് പകരം വാട്ടർപ്രൂഫ് ചെയ്യുന്നതിന് ഈ പക്ഷികൾ വളരെ നല്ല പൊടി ഉത്പാദിപ്പിക്കുന്നു.
സ്നോബോൾ എന്ന എലീനോറ കോക്കാറ്റൂ (കകാറ്റുവ ഗാലറിറ്റ എലിയോനോറ എന്ന ഉപജാതി) ഉൾപ്പെട്ട 2009-ലെ ഒരു പഠനത്തിൽ സൾഫർ-ക്രെസ്റ്റെഡ് കോക്കാറ്റൂകൾ ചലനങ്ങളെ ഒരു സംഗീത സ്പന്ദനവുമായി സമന്വയിപ്പിക്കാൻ പ്രാപ്തമാണെന്ന് കണ്ടെത്തി.
നിലത്തു തീറ്റ തേടുന്ന ഇനങ്ങൾ വേട്ടക്കാരന്റെ ആക്രമണത്തിന് വളരെ പെട്ടെന്ന് ഇരയാകുന്നു. ഇതിനെ സംരക്ഷിക്കുന്നതിനായി കോക്കാറ്റൂ പെരുമാറ്റപരമായ ഒരു പൊരുത്തപ്പെടുത്തൽ ആവിഷ്കരിച്ചു. നിലത്ത് ഒരു പക്ഷികൂട്ടമുണ്ടാകുമ്പോൾ, ഒരു മരത്തിൽ കുറഞ്ഞത് ഒരാൾ (സാധാരണയായി ഉണങ്ങിയ വൃക്ഷം) കാവൽ നിൽക്കുന്നു. ഇത് ഓസ്‌ട്രേലിയൻ ഭാഷയിൽ നാടൻ സംസാര ശൈലിയിൽപോലും പ്രവേശിച്ചിട്ടുണ്ടെന്ന് എല്ലാവർക്കും അറിയാം. അനധികൃത ചൂതാട്ട സമ്മേളനങ്ങളിൽ പെട്ടെന്നുള്ള പോലീസ് റെയ്ഡുകൾക്കായി ജാഗ്രത പാലിക്കുന്ന ഒരാളെ ചുരുക്കത്തിൽ കോക്കാറ്റൂ അല്ലെങ്കിൽ കോക്കി എന്ന് വിളിക്കുന്നു.
കീടങ്ങളുടെ അവസ്ഥ
ഓസ്‌ട്രേലിയയുടെ ചില ഭാഗങ്ങളിൽ, സൾഫർ-ക്രെസ്റ്റെഡ് കോക്കാറ്റൂ വളരെയധികം ഉണ്ടാകാം, മാത്രമല്ല ധാന്യ, പഴവിളകൾ, പുതുതായി നട്ട വൃക്ഷ തൈകൾ, വീടുകളിലും ഔട്ട്‌ഡോർ ഫർണിച്ചറുകളിലും മൃദുവായ തടികൾ എന്നിവയ്ക്ക് നാശമുണ്ടാക്കുന്നു. തന്മൂലം, അവയെ ചിലപ്പോൾ വെടിവയ്ക്കുകയോ കീടങ്ങളുടെ വിഷം നൽകുകയോ ചെയ്യുന്നു. ഓസ്‌ട്രേലിയൻ കോമൺ‌വെൽത്ത് നിയമപ്രകാരം സംരക്ഷിത ഇനമായതിനാൽ ഇതിന് സർക്കാർ അനുമതി ആവശ്യമാണ്.
പക്ഷികളെപോറ്റൽ
സൾഫർ-ക്രെസ്റ്റെഡ് കോക്കാറ്റൂകൾക്കും മറ്റ് പല തത്തകൾക്കും സിറ്റാസൈൻ കൊക്ക്, തൂവൽ രോഗം എന്നിവയ്ക്ക് സാധ്യതയുണ്ട്. ഇത് വൈറൽ രോഗമാണ്, ഇത് പക്ഷികളുടെ തൂവലുകൾ നഷ്ടപ്പെടുകയും വിചിത്രമായ ആകൃതിയിലുള്ള കൊക്കുകൾ വളരുകയും ചെയ്യുന്നു. ഈ രോഗം സ്വാഭാവികമായും കാട്ടിലും ബന്ദികളിലും സംഭവിക്കുന്നു.
External links
വർഗ്ഗം:ന്യൂ ഗിനിയയിലെ പക്ഷികൾ വർഗ്ഗം:ഓസ്ട്രേലിയയിലെ പക്ഷികൾ വർഗ്ഗം:സംസാരിക്കുന്ന പക്ഷികൾ
രജപുത്രൻ
ഷാജൂൺ കരിയാൽ സംവിധാനം ചെയ്ത 1996 ലെ മലയാളം - ഭാഷാ  ചിത്രമാണ് രജപുത്രൻ. സുരേഷ് ഗോപി, വിക്രം, വിജയരാഘവൻ, ശോഭന, മുരളി എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. സുരേഷ് ഗോപിക്ക് വേണ്ടി രഞ്ജിത്ത് എഴുതിയ മറ്റൊരു തിരക്കഥയാണിത്. 1996 ൽ മലയാളം, തമിഴ്, തെലുങ്ക് ഭാഷകളിൽ ഒരേസമയം റിലീസ് ചെയ്ത അദ്ദേഹത്തിന്റെ മൂന്നാമത്തെ വലിയ ബജറ്റ് ചിത്രമാണിത്. ബോക്സോഫീസിൽ വൻ വിജയമായിരുന്നു ചിത്രം.
കഥ
വന്യജീവി ഫോട്ടോഗ്രാഫറായ ആനന്ദ് (സുരേഷ് ഗോപി) തന്റെ പിതാവ് എം കെ നായരുടെ അപ്രതീക്ഷിത മരണത്തെക്കുറിച്ചുള്ള ഞെട്ടിക്കുന്ന വാർത്ത കേട്ട് ഒരു ടൂർ പ്രോഗ്രാമിൽ നിന്ന് മടങ്ങണം. കുടുംബസുഹൃത്തായ ബലരാമന്റെയും പിതാവിന്റെ ദത്തുപുത്രനായ കെ ആർ ഭദ്രന്റെയും മാർഗനിർദേശപ്രകാരം അദ്ദേഹത്തിന് പിതാവിന്റെ എല്ലാ ബിസിനസ്സ് സ്ഥാപനങ്ങളും മാനേജുചെയ്യേണ്ടിവന്നു. സമ്പന്നനായ ബിസിനസുകാരനായ വിശ്വനാഥന്റെ ഏക മകളായ വേണി എന്ന പെൺകുട്ടിയുമായി ആനന്ദ് ഇതിനകം പ്രണയത്തിലാണ്, രണ്ട് കുടുംബങ്ങളും വിവാഹത്തിനായി എല്ലാം ഒരുക്കുകയായിരുന്നു. കഥ പുരോഗമിക്കുമ്പോൾ, ആനന്ദ് മനുയുമായും സംഘവുമായും കെസിയിൽ ജോലി ചെയ്യുന്ന അക്ബർ എന്ന കള്ളക്കടത്തുമായി ചങ്ങാത്തത്തിലായി. തന്നോടൊപ്പമുള്ള ആളുകൾ വിശ്വാസയോഗ്യരല്ലെന്നും അവർ തന്നെയും കമ്പനിയായ സൺ മറീനുകളെയും വഞ്ചിക്കുകയാണെന്നും തന്റെ കമ്പനിയുടെ ലേബലിനു കീഴിൽ അനധികൃതമായി കള്ളക്കടത്ത് നടത്തുകയാണെന്നും ആനന്ദം പെട്ടെന്നുതന്നെ മനസ്സിലാക്കുന്നു. കെ.സിയുടെ സഹായത്തോടെ ക്രിമിനൽ കം ബിസിനസുകാരനായ മലബാരി. തുടർന്ന് അപ്രതീക്ഷിത സംഭവങ്ങളുടെ ഒരു നിരയെ തുടർന്ന് ആനന്ദിനെ തനിച്ചാക്കി, ബലരാമൻ, അക്ബർ, മനുവിന്റെ സംഘം അദ്ദേഹത്തോടൊപ്പം ഉണ്ടായിരുന്നു.
സെന്റ് എഡ്വേഡ് ചർച്ച്, മക്ലസ്ഫീൽഡ്
ലണ്ടനിൽ ഷീഷെയറിലെ മക്ലസ്ഫീൽഡിലുള്ള ഒരു കത്തോലിക്കാ ദേവാലയമാണ് സെന്റ് എഡ്വേഡ്സ് ചർച്ച്. ഷ്രേസ്ബറി രൂപതയുടെ കീഴിലായി സൗത്ത് മക്ലസ്ഫീൽഡിലാണ് ദേവാലയം സ്ഥിതി ചെയ്യുന്നത്.
1938 ജൂൺ 15-നാണ് ഇപ്പോഴുള്ള ദേവാലയ നിർമ്മാണം ആരംഭിച്ചത്. സെന്റ് എഡ്വേഡിനോടുള്ള ഓർമ്മ നിലനിർത്താനായി എഡ്വേഡ് ലോമാസാണ് ദേവാലയം നിർമ്മിച്ചു നൽകിയത്. രണ്ടാം ലോക മഹായുദ്ധത്തിനു മുൻപായി 1939 ഏപ്രിൽ 26-ന് ദേവാലയ നിർമ്മാണം പൂർത്തീകരിച്ചു.
പുറത്തേക്കുള്ള കണ്ണികൾ
വർഗ്ഗം:ഇംഗ്ലണ്ടിലെ ക്രിസ്ത്യൻ പള്ളികൾ
ഓലപ്പീപ്പി
250px|thumb|right|ഓലപ്പീപ്പീ തെങ്ങോല കൊണ്ടു നിർമ്മിക്കുന്ന കളിപ്പാട്ടമാണ്‌ ഓലപ്പീപ്പി. ഓലപ്പീപ്പീ വായിൽ വച്ച് ബലമായി ഊതുമ്പോൾ അത് കഠിനമായ ശബ്ദം പുറപ്പെടുവിക്കുന്നു. കേരളത്തിൽ മുൻകാലങ്ങളിൽ കുട്ടികളുടെ പ്രധാന കളിപ്പാട്ടങ്ങളിൽ ഒന്നായിരുന്നു ഓലപ്പീപ്പി.
നിർമ്മാണ രീതി
ചെറിയ ഓല കഷണങ്ങൾ നീളമുള്ളവയ്ക്ക് കുറുകേ വച്ച് കൂർപ്പിച്ച അഗ്രത്തിൽ നിന്നും ഒരു സെ മി വിട്ട് നീളമുള്ള ഓല അതിനു മുകളിൽ ദൃഢമായി ചുറ്റുന്നു. 250px|thumb|rightഓരോ ചുറ്റിലും ഒരു മി മി കൂർപ്പിച്ച അഗ്രത്തിനെതിരായി ഇറക്കി ചുറ്റുന്നു. 250px|thumb|rightഇങ്ങിന നീളമുള്ള ഓല അവസാനിക്കുന്നതിനു മുൻപ് രണ്ടാമത്തെ കഷണവും ചേർത്ത് ചുറ്റുന്നു. അവസാനം കൂർപ്പിച്ച ഈർക്കിൽ കടത്തി ചുറ്റിനെ യഥാസ്ഥാനത്ത് നിർത്തുന്നു. ഇതിന് വാഴ നാരോ നൂലോ ഉപയോഗിക്കുന്നുണ്ട്. 250px|thumb|right പീപ്പീയുടെ അഗ്രത്തിലെ കൂർത്ത ഓല കഷണങ്ങൾ ചെറുതായി വിടർത്തി ശക്തമായി ഊതുമ്പോൾ അത് ശബ്ദം പുറപ്പെടുവിക്കുന്നു.
വർഗ്ഗം:കളിപ്പാട്ടങ്ങൾ
വാൾഡെൻഷന്മാർ
thumb|200px|right|വാൾഡെൻഷൻ സഭയുടെ പ്രാരംഭകനായി കരുതപ്പെടുന്ന പീറ്റർ വാൽഡോ (പൊതുവർഷം 1140-1218) മദ്ധ്യയുഗങ്ങളുടെ അവസാനം യൂറോപ്പിൽ ഉടലെടുത്ത ഒരു ക്രിസ്തീയമുന്നേറ്റത്തിലെ അംഗങ്ങളാണ് വാൽഡെൻഷന്മാർ. വടക്കൻ ഇറ്റലി ഉൾപ്പെടെയുള്ള ചില നാടുകളിൽ അവരുടെ പിന്തുടർച്ചക്കാർ ഇന്നും നിലനിൽക്കുന്നു. വിശ്വസനീയമായ രേഖകളുടെ അഭാവം മൂലം, ഈ പ്രസ്ഥാനത്തിന്റെ ആദിമചരിത്രത്തെ സംബന്ധിച്ച് കാര്യമായ അവ്യക്തതയുണ്ട്. പന്ത്രണ്ടാം നൂറ്റാണ്ടു മുതൽ വേദവ്യതിചലനത്തിന്റെ പേരിൽ പീഡിപ്പിക്കപ്പെട്ട അവർ, പതിനേഴാം നൂറ്റാണ്ടിൽ ഉന്മൂലനാശത്തിന്റെ വക്കോളമെത്തി. എങ്കിലും യൂറോപ്പിലും, തെക്കും വടക്കും അമേരിക്കകളിലും സജീവമായ വാൾഡെൻഷൻ സമൂഹങ്ങൾ ഇന്നും നിലനിൽക്കുന്നു.
വാൽഡെൻഷൻ മുന്നേറ്റത്തിന്റെ ചരിത്രപൈതൃകം ആ പ്രസ്ഥാനത്തെ ദീനജനസേവനത്തിനും, സാമൂഹ്യനീതിക്കും, മതാന്തരസൗഹാർദ്ദത്തിനും, മത-ധാർമ്മികവൈവിദ്ധ്യത്തിനും, മനഃസാക്ഷിസ്വാതന്ത്ര്യത്തിനും വേണ്ടി നിലകൊള്ളുന്ന സുവിശേഷപ്രഘോഷകരുടെ കൂട്ടായ്മയായി കാണുന്നു. ആധുനിക കാലത്തെ വാൾഡെൻഷന്മാരുടെ സമൂഹമാണ്, വാൾഡെൽഷൻ സദ്വാർത്താ സഭ
തുടക്കം
ഫ്രാൻസിലെ ലയോൺസ് നഗരത്തിൽ ജീവിച്ചിരുന്ന പീറ്റർ വാൾഡോ എന്ന ധനികനായ വ്യാപാരിയുടെ മതവീക്ഷണത്തിലാണ് വാൾഡെൻഷൻ മുന്നേറ്റത്തിന്റെ തുടക്കം. തെക്കൻ ഫ്രാൻസിലെ 'ലാംഗ്യൂ-ഡോക്ക്' നാട്ടുഭാഷയിലേക്ക് ബൈബിൾ പരിഭാഷപ്പെടുത്താൻ ആഗ്രഹിച്ച അദ്ദേഹം അതിനായി ഒരുപറ്റം പണ്ഡിതന്മാരെ നിയോഗിച്ചു. പരിഭാഷ പഠിച്ച വാൾഡോ, ക്രിസ്തുവിന്റെ അപ്പസ്തോലന്മാരെപ്പോലെ എല്ലാ ക്രിസ്ത്യാനികളും സമ്പത്തൊന്നുമില്ലാതെ ദരിദ്രരായി ജീവിക്കുകയാണു വേണ്ടത് എന്ന നിഗമനത്തിൽ എത്തിച്ചേർന്നു. കടങ്ങൾ വീട്ടിക്കഴിഞ്ഞ് ബാക്കിയുണ്ടായിരുന്ന തന്റെ സ്വത്തിൽ ഒരു ഭാഗം ഭാര്യക്കു നൽകിയശേഷം അദ്ദേഹം ബാക്കിയുള്ളത് പാവങ്ങൾക്കു വിതരണം ചെയ്തു. തുടർന്ന് "ലയോൺസിലെ ദരിദ്രർ" എന്നു സ്വയം വിശേഷിപ്പിച്ച ഒരുപറ്റം അനുയായികൾക്കൊപ്പം വാൾഡോ ക്രിസ്തീയദാരിദ്ര്യത്തിൽ ജീവിക്കാൻ തുടങ്ങി. സന്യാസികളെപ്പോലെ വസ്ത്രധാരണം ചെയ്ത അവർ, ബ്രഹ്മചര്യനിഷ്ഠയിൽ ലളിതജീവിതം നയിച്ച് സുവിശേഷം പ്രഘോഷിക്കുകയും ബൈബിളിന് ഏറെ പ്രാധാന്യം കല്പിച്ച് അതിന്റെ ഏറെ ഭാഗങ്ങൾ മനപാഠമാക്കുകയും ചെയ്തു.
എതിർപ്പുകൾ
പ്രാദേശികസഭാധികാരികൾ ഈ പുതിയ തീക്ഷ്ണധാർമ്മികതയുടെ പ്രചരണത്തിൽ എതിർപ്പു പ്രകടിപ്പിച്ചപ്പോൾ വാൾഡോ റോമിലെത്തി മാർപ്പാപ്പായിൽ നിന്ന് പ്രഘോഷണാനുമതി നേടി. പ്രാദേശിക സഭാനേതൃത്വത്തിന്റെ മേൽനോട്ടത്തിലായിരിക്കണം പ്രഘോഷണം എന്ന വ്യവസ്ഥയിലാണ് അനുമതി നൽകപ്പെട്ടത്. എന്നാൽ പുതിയ പ്രഘോഷണം ഒന്നിനൊന്ന് വ്യവസ്ഥാപിത ക്രിസ്തീയതക്ക് എതിരായിത്തീർന്നതിനാൽ 1184-ൽ വെറോണയിലെ സഭാ സമ്മേളനം വാൾഡെൻഷന്മാർക്ക് വിലക്കു കല്പിച്ചു. അതോടെ വ്യവസ്ഥാപിത പൗരോഹിത്യത്തെ തള്ളിപ്പറഞ്ഞ വാൽഡെൻഷന്മാർ സഭക്കു പുറത്തായി. 'ദരിദ്രകത്തോലിക്കർ' എന്ന പേരിൽ അവരിൽ ഒരു വിഭാഗം കത്തോലിക്കാ സഭയിലേക്കു മടങ്ങി.
അതിജീവനം
ഇറ്റലിയിൽ ആല്പ്സിന്റെ താഴ്വാരങ്ങളിൽ ഒറ്റപ്പെട്ട സമൂഹങ്ങളായി നിലനിന്ന വാൾഡെൻഷൻ സമൂഹങ്ങൾ 16-ആം നൂറ്റാണ്ടിൽ പാശ്ചാത്യസഭയിലുണ്ടായ നവീകരണത്തിനിടെ വീണ്ടും സജീവമായി. ഇന്ന് യൂറോപ്പിന്റെ പല ഭാഗങ്ങളിലും അമേരിക്കൻ ഐക്യനാടുകളിലും വാൽഡെൻഷൻ സമൂഹങ്ങൾ നിലനിൽക്കുന്നു.
പുറത്തേക്കുള്ള കണ്ണികൾ
വർഗ്ഗം:ക്രിസ്തുമതത്തിലെ വിശ്വാസധാരകൾ
ടൗൺ ഓഫ് ആലീസ് സ്പ്രിംഗ്സ്
നോർത്തേൺ ടെറിട്ടറിയിലെ ഒരു പ്രാദേശിക സർക്കാർ പ്രദേശമാണ് ആലീസ് സ്പ്രിംഗ്സ് ടൗൺ കൗൺസിൽ. 1971 ജൂലൈ 1-ന് ആലീസ് സ്പ്രിംഗ്സിനെ മുനിസിപ്പാലിറ്റിയായി ഗസറ്റ് ചെയ്തു. 1971 ജൂലൈ 25-ന് ടൗൺ കൗൺസിൽ തിരഞ്ഞെടുക്കപ്പെട്ടു. ഡാർവിന് തെക്ക് 1,498 കിലോമീറ്റർ അകലെയായി സ്ഥിതി ചെയ്യുന്നു. 327.50 ചതുരശ്ര കിലോമീറ്റർ വിസ്തൃതിയുള്ള കൗൺസിലിൽ 2016-ലെ സെൻസസ് പ്രകാരം 24,753 ജനസംഖ്യയുണ്ടായിരുന്നു.
ചരിത്രം
ടൗൺ ഓഫ് ആലീസ് സ്പ്രിംഗ്സ് ഒരു വാണിജ്യ പ്രദേശവും പട്ടണത്തിന്റെ പ്രാന്തപ്രദേശത്തുള്ള ഗ്രാമങ്ങളും ഉള്ള ഒരു റെസിഡൻഷ്യൽ ടൗൺ‌ഷിപ്പാണ്. പട്ടണത്തിലെ യഥാർത്ഥ നിവാസികൾ അരെന്റെ ആദിവാസികളായിരുന്നു. ഈ പ്രദേശത്ത് യൂറോപ്യൻ കുടിയേറ്റം ആരംഭിച്ചത് 1862 മുതലാണ്. മേയറെ കൂടാതെ കൗൺസിലിൽ എട്ട് കൗൺസിലർമാരും ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ പ്രാദേശിക സർക്കാർ പ്രദേശങ്ങൾ വർഗ്ഗം:ആലീസ് സ്പ്രിങ്സ്
ടാനിൻ
ചിലയിനം മരങ്ങളുടെ പുറംതൊലി, ഇല, തടി തുടങ്ങിയ ഭാഗങ്ങളിൽ നിന്നു വേർതിരിച്ചെടുക്കുന്ന ഒരു രാസവസ്തുവാണ് ടാനിൻ. അനവധി രാസസംയുക്തങ്ങളുടെ ഒരു സങ്കീർണ മിശ്രിതമാണിത്. ടാനിക് അമ്ലം, ഗാലോടാനിക് അമ്ലം, ഗാലോടാനിൻ എന്നീ പേരുകളിലും ഇത് അറിയപ്പെടുന്നു. മൃഗചർമം ഊറയ്ക്കിടുന്നതിന് (tanning) ഉപയോഗിക്കുന്നതിനാലാണ് ഈ സംയുക്തങ്ങൾക്കു ടാനിൻ എന്നു പേരുണ്ടായത്.
കുമിളുകളുടെയോ (fungi) ചിലയിനം പ്രാണികളുടെയോ ആക്രമണം മൂലം ഓക്ക് മരങ്ങളിൽ ഉണ്ടാകുന്ന മുഴകളാണ് (galls) ടാനിന്റെ പ്രധാന സ്രോതസ്സ്. പുറംതൊലിയും മുഴഭാഗങ്ങളും ചതച്ചെടുത്ത് കഴുകി വൃത്തിയാക്കി വെള്ളത്തിലിട്ടു തിളപ്പിക്കുകയാണ് ടാനിൻ വേർതിരിക്കുന്നതിന്റെ ആദ്യപടി. അലേയ മാലിന്യങ്ങൾ നീക്കം ചെയ്തശേഷം ബാക്കിയാവുന്ന ചുവപ്പു നിറമുള്ള കൊഴുത്ത ദ്രാവകം ബാഷ്പീകരിക്കുമ്പോൾ കറുത്ത പിണ്ഡത്തിന്റെ രൂപത്തിൽ ടാനിൻ ലഭിക്കുന്നു. ആൽക്കഹോൾ, ഈഥർ എന്നിവയുപയോഗിച്ചു നിഷ്കർഷണം ചെയ്യുമ്പോൾ, വെള്ളയോ ഇളംമഞ്ഞയോ നിറമാർന്ന പൊടിയായി ശുദ്ധമായ ടാനിൻ ലഭിക്കും. വിവിധ ടാനിനുകൾ വ്യത്യസ്തങ്ങളായ രാസസംയോഗവും ഘടനയും പ്രദർശിപ്പിക്കുന്നു.
ടാനിനുകൾ പ്രധാനമായും രണ്ടു വിധം.
ടാനിൻ അടങ്ങുന്ന ലായനികളിൽ കുതിർത്തു പതം വരുത്തിയാണ് മൃഗചർമം സംസ്കരിക്കുന്നത്. തോലിലെ മാംസ്യവുമായി ടാനിൻ പ്രതിപ്രവർത്തിക്കുമ്പോൾ അലേയവും ചീയാത്തതും വഴങ്ങുന്നതുമായ പദാർഥമായി അതു മാറുന്നു. ലായനികളിൽ നിന്നു മാംസ്യവും ആൽക്കലോയിഡുകളും വേർതിരിക്കുവാനും ടാനിനുകൾ ഉപകരിക്കുന്നു. ഫെറിക് (ഇരുമ്പ്) ലവണങ്ങളുമായി ചേരുമ്പോൾ നീല കലർന്ന കറുപ്പു നിറം ലഭിക്കുന്നതിനാൽ മഷി നിർമ്മാണത്തിനും ടാനിൻ ഉപയോഗിക്കുന്നുണ്ട്. കടലാസിലും തുണിയിലും പശപിടിപ്പിക്കുന്നതിനുള്ള ഉപാധിയായും തുണികൾ ചായം പിടിപ്പിക്കുമ്പോൾ വർണബന്ധകമായും ഇതിനുപയോഗമുണ്ട്. ശരീരധാതുക്കളെ സങ്കോചിപ്പിക്കാനുള്ള (astringent) കഴിവുള്ളതിനാൽ രക്തസ്രാവം തടയുന്ന ലേപനങ്ങൾ നിർമ്മിക്കാൻ ഉപയോഗിക്കാറുണ്ട്. ടാനിൻ തീപ്പൊള്ളലിനും ഔഷധമാണ്. പൊള്ളലേറ്റ ചർമത്തിലെ മാംസ്യത്തെ അഴുകാത്തതും കട്ടിയുള്ളതുമാക്കി മാറ്റുന്നതിനാൽ ചർമത്തിനടിയിലായി പുതിയ ശരീരകലകൾക്കു വളരുവാൻ സാധിക്കും.
ബീച്ച്, ബർച്ച്, കണ്ടൽ വൃക്ഷങ്ങൾ (Rhizophora), അക്കേഷ്യ (Wattle), ഹെംലോക്ക് (Tsuga), ചെസ്നട്ട്, താന്നി, കടുക്കമരം, ചേരുമരം, തേയില എന്നിവയിലെല്ലാം ടാനിൻ അടങ്ങിയിട്ടുണ്ട്. ഊറയ്ക്കിടുന്നതിന് ചില സംശ്ലേഷിത രാസവസ്തുക്കൾ ഉപയോഗിച്ചു തുടങ്ങിയതോടെ വൃക്ഷങ്ങളിൽ നിന്നുള്ള ടാനിൻ ശേഖരണം വളരെ കുറഞ്ഞിട്ടുണ്ട്.
അവലംബം
വർഗ്ഗം:ഓർഗാനിക് പോളിമറുകൾ
റനോമഫാനാ ദേശായോദ്യാനം
റനോമഫാന ദേശീയോദ്യാനം, മഡഗാസ്കറിൻറെ തെക്കുകിഴക്കൻ ഭാഗത്ത് ഹൗട്ട് മത്സ്യാത്ര, വാട്ടോവാവി-ഫൈറ്റോവിനാനി യിലുമായി സ്ഥിതി ചെയ്യുന്ന ഒരു ദേശീയോദ്യാനമാണ്. 41,600 ഹെക്ടർ (161 ചതുരശ്ര മൈൽ) ഉഷ്ണമേഖലാ മഴക്കാടുകളിലായി വ്യാപിച്ചു കിടക്കുന്നതും, ഗോൾഡൻ ബാമ്പൂ ലീമർ, ഗ്രേറ്റർ ബാമ്പൂ ലീമർ, ബ്ലാക്ക് & വൈറ്റ് റഫ്ഡ് ലീമർ, മിൽനേ-എഡ്വാർഡ്സ് സിഫാക്ക തുടങ്ങി അപൂർവ്വങ്ങളായ നിരവധി സസ്യജാലങ്ങളും ജന്തുക്കളും 130 ൽ അധികം ഇനം തവളകളുടേയും ആവാസകേന്ദ്രമാണിത്.
ഭൂമിശാസ്ത്രം
ഫിയനാരന്റ്‌സോയയ്ക്ക് 65 കിലോമീറ്റർ (40 മൈൽ) വടക്കുകിഴക്കായും വട്ടോവവി-ഫിറ്റോവിനാനി എന്നീ പ്രദേശങ്ങളിലെ മനാഞ്ജരിക്ക് 139 കിലോമീറ്റർ (86 മൈൽ) വടക്കുഭാഗത്തുമായാണ് ഇത് സ്ഥിതിചെയ്യുന്നത്. 45, 25 ദേശീയ പാതകൾ ദേശീയോദ്യാനത്തെ മുറിച്ചുകടന്നുപോകുന്നു. റനോമാഫാനയിൽ നിന്ന് 6.5 കിലോമീറ്റർ (4.0 മൈൽ) അകലെയുള്ള അംബോഡിയമോണ്ടാന ഗ്രാമത്തിലെ പ്രവേശന കവാടത്തിലാണ് ദേശീയോദ്യാനത്തിന്റെ കാര്യാലയം സ്ഥിതിചെയ്യുന്നത്.
അവലംബം
വർഗ്ഗം:മഡഗാസ്കറിലെ ദേശീയോദ്യാനങ്ങൾ
കാട്ടുപുത്തൂർ ശിവക്ഷേത്രം
മലപ്പുറം ജില്ലയിൽ (കേരളം, ഇന്ത്യ) പെരിന്തൽമണ്ണ താലൂക്കിൽ എടപ്പറ്റ വില്ലേജിൽ പാതിരിക്കോട് ദേശത്ത് പുളിയന്തോടിന്റെ കിഴക്കെ കരയിൽ പടിഞ്ഞാറഭിമുഖമായി സ്ഥിതിചെയ്യുന്ന ഒരു ശിവക്ഷേത്രമാണ് കാട്ടുപുത്തൂർ ശിവക്ഷേത്രം. ചിരപുരാതനമായ ഈ ക്ഷേത്രത്തിൽ കിരാതസങ്കൽപത്തിൽ ശിവനും, സുദർശന സങ്കൽപത്തിൽ ചതുർബാഹുവായി വിഷ്ണുവും, കാളീസങ്കൽപത്തിൽ ശക്തിയും, പ്രഭാസത്യകസമേത അയ്യപ്പനും, ഗണപതിയും പ്രധാനപ്രതിഷ്ഠകളാണ്‌. ശിവപ്രതിഷ്ഠ സ്വയംഭൂവാണെന്നു വിശ്വസിക്കപ്പെടുന്നു. ശിവനും വിഷ്ണുവും സപരിവാരം ഒരേ ചുറ്റമ്പലത്തിൽ പ്രതിഷ്ഠിക്കപ്പെട്ടിട്ടുള്ള അപൂർവ്വം ക്ഷേത്രങ്ങളിൽ ഒന്നാണിത്. പടയോട്ടങ്ങളുടേയും കെടുകാര്യസ്ഥതകളുടേയും കയ്യേറ്റങ്ങളുടേയും പരിണതഫലമായി പൂർവ്വികമായി സമ്പന്നമായിരുന്ന ഈ ക്ഷേത്രം ഇന്ന് ജീർണ്ണാവസ്ഥയിലാണുള്ളത്.
എസ്.എം.എച്ച്.എസ്. പതാരം (കൊല്ലം)
കൊല്ലം ജില്ലയിലെ കുന്നത്തൂർ താലൂക്കിലെ പതാരത്ത് സ്ഥിതി ചെയ്യുന്ന ഒരു എയ്ഡഡ് വിദ്യാലയമാണ് എസ്.എം.എച്ച്.എസ്.എസ്., പതാരം. ശാന്തിനികേതനം മോഡൽ ഹയർ സെക്കന്ററി സ്കൂൾ എന്നതാണ് വിദ്യാലയത്തിന്റെ യഥാർത്ഥ നാമം. ഇവിടെ ഹൈസ്കൂളിനു പുറമേ ഹയർസെക്കൻഡറി തലത്തിലും പഠിപ്പിക്കുന്നു. 2018 ജനുവരിയിൽ ഈ വിദ്യാലയ പരിസരത്തുള്ള കിണറിൽ നിന്ന് സമുദ്രജീവികളുടെ ഫോസിൽ കണ്ടെത്തിയിരുന്നു.
കാട്ടുപുത്തൂർ ശിവക്ഷേത്രം
അവലംബം
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
എസ്.എം.എച്ച്.എസ്. പതാരം (കൊല്ലം)
പുറംകണ്ണികൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
അൽഗോസ
ലഘുചിത്രം| ടൂംബയും അൽഗോസയും ബലൂച്, സിന്ധി, കച്ചി, രാജസ്ഥാനി, പഞ്ചാബി നാടോടി സംഗീതജ്ഞർ ഉപയോഗിക്കുന്ന ഒരു ജോടി വുഡ്‍വിൻഡ് സംഗീതോപകരണങ്ങളാണ് അൽഗോസ. ഇതിനെ മട്ടിയാൻ, ജോർഹീ, പാവാ ജോർഹീ, ഡോ നാലീ, ഡോണാൽ, ഗിറാ, സതാരാ അല്ലെങ്കിൽ നാഗോസ് എന്നും വിളിക്കുന്നു. അതിൽ പരസ്പരബന്ധിതമായ രണ്ട് ഫ്ലൂട്ടുകൾ ഉൾപ്പെടുന്നു, ഒന്ന് മെലഡിക്ക്, രണ്ടാമത്തേത് ഡ്രോണിന്. ഒന്നുകിൽ പുല്ലാങ്കുഴൽ പരസ്പരം ബന്ധിപ്പിച്ചിരിക്കാം അല്ലെങ്കിൽ കൈകൊണ്ട് പരസ്പരം ബന്ധിപ്പിക്കാം. ഒരേസമയം രണ്ട് പുല്ലാങ്കുഴലുകളിലേക്ക് വാദകൻ ഊതുന്നതിനാൽ തുടർച്ചയായ വായുപ്രവാഹം ആവശ്യമാണ്. ഓരോ സ്പന്ദനത്തിലും ശ്വാസം വേഗത്തിൽ തിരിച്ചുപിടിക്കുന്നത് ഒരു കുതിച്ചുചാട്ടം ആവശ്യമായിവരുന്നു. തടി ഉപകരണത്തിൽ തുടക്കത്തിൽ ഒരേ നീളമുള്ള രണ്ട് ഫ്ലൂട്ട് പൈപ്പുകൾ ഉൾപ്പെട്ടിരുന്നു, എന്നാൽ കാലക്രമേണ, അവയിലൊന്ന് ശബ്ദ ആവശ്യങ്ങൾക്കായി ചുരുക്കി. അൽഗോസയിലെ രണ്ട് ഫ്ലൂട്ട് പൈപ്പുകൾ ദമ്പതികളായി കണക്കാക്കപ്പെടുന്നു - ദൈർഘ്യമേറിയത് പുരുഷനും ഹ്രസ്വമായത് സ്ത്രീ ഉപകരണവുമാണ്. തേനീച്ചമെഴുകിന്റെ ഉപയോഗത്തിലൂടെ, ഉപകരണം ഏത് രാഗത്തിനും ഉതകുന്നതരത്തിൽ ക്രമീകരിക്കാൻ കഴിയും.
ബലൂചി, സിന്ധി, പഞ്ചാബി, രാജസ്ഥാനി നാടോടി സംഗീതത്തിലെ ഒരു പ്രധാന ഉപകരണമാണിത്. അൽഗോസയുടെ ഏറ്റവും വലിയ വക്താക്കൾ സിന്ധി സംഗീതജ്ഞരായ ഉസ്താദ് ഖാമിസോ ഖാൻ,  ഉസ്താദ് മിശ്ര ഖാൻ ജമാലി, അക്ബർ ഖാമിസോ ഖാൻ എന്നിവരാണ്. ഉപകരണം ഉപയോഗിക്കുന്ന ശ്രദ്ധേയനായ പഞ്ചാബി നാടോടി ഗായകനാണ് ഗുർമീത് ബാവ.
ഗോലിയാത്ത് തവള
ഭൂമിയിൽ ഇപ്പോഴുള്ള ഏറ്റവും വലിപ്പം കൂടിയ ഇനം തവളകളാണ് ഗോലിയാത്ത് തവള (ഇംഗ്ലീഷ്:Goliath Frog). 13 ഇഞ്ച് നീളവും 3 കിലോഗ്രാം ഭാരവും ഇവയ്ക്കുണ്ട്. ആവാസമേഖല വളരെ ചെറുതായ ഇവയെ കാമറൂണിനും ഇക്വിറ്റോറിയൽ ഗയാനയ്ക്കും ഇടയിലുള്ള പ്രദേശങ്ങളിൽ മാത്രമേ കാണാറുള്ളു. ഗോലിയാത്ത് തവളകളെ ഓമന മൃഗമായി വളർത്താറുണ്ട്. റാനിഡേ കുടുംബത്തിലെ കോൻറുവ ജനുസ്സിലാണ് ഗോലിയാത്ത് തവളകളെ ഉൾപ്പെടുത്തിയിരിക്കുന്നത്. ഗോലിയാത്ത് തവളകളുടെ ശാസ്ത്രനാമം കോൻറുവ ഗോലിയാത്ത് (Conraua Goliath) എന്നാണ്.
സ്വഭാവം
ഗോലിയാത്ത് തവളകൾ പതിനഞ്ച് വർഷം വരെ ജീവിച്ചിരിക്കും. പ്രധാനമായും ഞണ്ടുകളേയാണ് ഇവ ആഹാരമാക്കുന്നത്, ചിലപ്പോൾ ഇവ ഷഡ്പദങ്ങളേയും ചെറു തവളകളേയും അഹാരമാക്കാറുണ്ട്. നല്ല ശ്രവണ ശക്തിയുള്ള ഗോലിയാത്ത് തവളകൾക്ക് സ്വന സഞ്ചികൾ ഇല്ല.
ഭക്ഷണക്രമം
ഗോലിയാത്ത് തവളകൾക്ക് മറ്റു തവളകളിൽനിന്നു വിഭിന്നമായ രീതിയിലുള്ള ഭക്ഷണശീലങ്ങളാണുള്ളത്. അതുകൊണ്ട് തന്നെയായിരിക്കണം അവയുടെ ആവാസമേഖല ചില പ്രത്യേക മേഖലയിൽ മാത്രം ഒതുങ്ങിപ്പോയത്. ഗോലിയാത്ത് വാൽമാക്രികൾ തീറ്റ തെരെഞ്ഞെടുക്കുന്നതിൽ അതീവശ്രദ്ധാലുക്കലാണ്. ഒഴുക്കുള്ള നദികളിലോ വെള്ളച്ചാട്ടത്തിനരികിലുള്ളതോ ആയ ചില പ്രത്യേക സസ്യങ്ങളെ മാത്രമാണു ഇവ ആഹരിക്കുന്നത്.
പ്രമാണങ്ങൾ
വർഗ്ഗം:തവളകൾ
ചരൽ (ഗ്രാമം)
കണ്ണൂർ ജില്ലയിലെ അയ്യൻകുന്ന് ഗ്രാമപഞ്ചായത്തിലെ ഒരു ഗ്രാമമാണ് ചരൽ. കർണാടക അതിർത്തിക്കു സമീപമാണ് ഈ ഗ്രാമം സ്ഥിതി ചെയ്യുന്നത്.
അനൂപ് ജേക്കബ്
ജീവിതരേഖ
പിറവം തിരുമാറാടി പഞ്ചായത്തിലെ വാളിയപ്പാടം താണികുന്നേൽ വീട്ടിൽ ടി.എം.ജേക്കബിന്റെയും ഡെയ്സിയുടെയും (ആനി) മകനായി 1977 ഡിസംബർ16-ന് ജനനം. മൂവാറ്റുപുഴ നിർമ്മല ജൂനിയർ സ്കൂളിലും തിരുവനന്തപുരം ലയോള പബ്ലിക് സ്കൂളിലും ക്രൈസ്റ്റ് നഗർ സ്കൂളിലുമായി സ്കൂൾ വിദ്യാഭ്യാസം. തിരുവനന്തപുരം മാർ ഇവാനിയോസ് കോളജിൽ നിന്ന് പ്രീഡിഗ്രിയും ഡിഗ്രിയും പൂർത്തിയാക്കിയ അനൂപ് തിരുവനന്തപുരം ലോ അക്കാദമിയിൽ നിന്ന്  നിയമബിരുദം നേടി.
രാഷ്ട്രീയജീവിതം
മാർ ഇവാനിയോസ് കോളജിലെ വിദ്യാഭ്യാസ കാലത്ത് കേരള കോൺഗ്രസിന്റെ വിദ്യാർത്ഥി സംഘടനയായ കെ.എസ്.സി.-യുടെ തിരുവനന്തപുരം യൂണിറ്റ് പ്രസിഡണ്ടായും കോളേജ് മാഗസിൻ എഡിറ്ററായും പ്രവർത്തിച്ചിരുന്നു. 2001-ൽ കെ.എസ്.സി.-യുടെ സംസ്ഥാന സെക്രട്ടറിയായും പിന്നീട് സംസ്ഥാനപ്രസിഡന്റായും തിരഞ്ഞെടുക്കപ്പെട്ടു. 2004-ൽ യൂത്ത് ഫ്രണ്ടിന്റെ സംസ്ഥാന സെക്രട്ടറിയായും 2006-ൽ സംസ്ഥാന പ്രസിഡന്റായും തെരഞ്ഞെടുക്കപ്പെട്ടു. രണ്ടാം ഉമ്മൻ ചാണ്ടി മന്ത്രിസഭയിലെ ഭക്ഷ്യ-സിവിൽ സപ്ലൈസ് വകുപ്പ് മന്ത്രിയായിരുന്ന പിതാവ് ടി.എം. ജേക്കബിന്റെ ആകസ്മിക നിര്യാണത്തെത്തുടർന്നുണ്ടായ പിറവം ഉപതെരഞ്ഞെടുപ്പിൽ ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച അനൂപ് ജേക്കബ് 12070 വോട്ടിന്റെ ഭൂരിപക്ഷത്തിൽ വിജയം നേടി. മാർച്ച് 22-ന് ഇദ്ദേഹം നിയമസഭാംഗമായി സത്യപ്രതിജ്ഞ ചെയ്തു.
കുടുംബം
പിറവം ബിപിസി കോളജിൽ ഇംഗ്ലീഷ് വിഭാഗം അധ്യാപികയായ അനിലയാണ് ഭാര്യ. ജേക്കബ്, ലിറ എന്നിവർ മക്കളാണ്. അമ്മയുടെ അമ്മയാണ് പെണ്ണമ്മ ജേക്കബ്.
എക്സ്‌സെർവ്
thumb|ഒരു എക്സ്‌സെർവ് റെയ്ഡ്(Xserve RAID) ഉള്ള ഒരു ചെറിയ എക്സ്‌സെർവ് ക്ലസ്റ്റർ. ആപ്പിളിന്റെ 1U റാക്ക് മൌണ്ട് സെർവർ കമ്പ്യൂട്ടറുകളുടെ ഒരു ശ്രേണിയാണ് എക്സ്‌സെർവ്. ആദ്യ കാലങ്ങളിൽ പവർപിസി ജി4 പ്രോസ്സസറുകളാണ് ഇതിലുണ്ടായിരുന്നത്. എന്നാൽ പിന്നീട് പുതിയ പവർപിസി ജി5 പ്രോസ്സസറുകൾ ഉപയോഗിച്ചു തുടങ്ങി. ഇപ്പോൾ രണ്ട് ക്വാഡ് കോർ സിയോൺ പ്രോസ്സസറാണ് ഉപയോഗിക്കുന്നത്. ഫയൽ സെർവറായും വെബ് സെർവറായും വേണമെങ്കിൽ ഹൈ പെർഫോമൻസ് കമ്പ്യൂട്ടിംഗ് ആപ്ലിക്കേഷനുകൾക്ക് വേണ്ടിയും ഉപയോഗിക്കാം. 1996-ൽ ആപ്പിൾ നെറ്റ്‌വർക്ക് സെർവറിന് ശേഷം ആപ്പിളിന്റെ ആദ്യത്തെ സെർവർ ഹാർഡ്‌വെയർ ഡിസൈനായിരുന്നു ഇത്. ഇതിനിടയിൽ, സാധാരണ പവർ മാക്കിന്റോഷ് ജി3, ജി4 മോഡലുകൾ ഹാർഡ്‌വെയറിൽ ചില മാറ്റങ്ങളോടെ മാക്കിന്റോഷ് സെർവർ ജി3, മാക്കിന്റോഷ് സെർവർ ജി4 എന്നിങ്ങനെ പുനർനാമകരണം ചെയ്യപ്പെട്ടു. ഗിഗാബിറ്റ് ഇഥർനെറ്റ് കാർഡുകൾ, അൾട്രാവൈഡ് എസ്‌സിഎസ്ഐ കാർഡുകൾ, വലുതും വേഗതയേറിയതുമായ ഹാർഡ് ഡ്രൈവുകൾ തുടങ്ങിയവയുമുണ്ട്, കൂടാതെ മാക് ഒഎസ് എക്സ്(Mac OS X) സെർവർ സോഫ്റ്റ്‌വെയർ ഉപയോഗിച്ച് ഷിപ്പുചെയ്‌തു. എക്സ്സെർവ്വിൽ തുടക്കത്തിൽ ഒന്നോ രണ്ടോ പവർപിസി ജി4 പ്രൊസസറുകൾ ഉണ്ടായിരുന്നു, എന്നാൽ പിന്നീട് പുതിയ പവർപിസി ജി 5-ലേക്ക് മാറി, കോർ 2-അധിഷ്ഠിത സിയോൺ ഓഫറിംഗുകൾക്കൊപ്പം ഇന്റലിലേക്ക് മാറുകയും പിന്നീട് രണ്ട് ക്വാഡ് കോർ ഇന്റൽ നെഹാലം മൈക്രോപ്രൊസസറുകളിലേക്ക് മാറുകയും ചെയ്തു.
എക്സ്‌സെർവ് ജി4
2002 മെയ് 14-നാണ് ആപ്പിൾ എക്സ്‌സെർവ് ജി4 പുറത്തിറക്കിയത്. യഥാർത്ഥ മോഡലിൽ 1.0 ഗിഗാഹെർട്സിൽ പ്രവർത്തിക്കുന്ന ഒന്നോ രണ്ടോ പവർപിസി ജി4 പ്രോസ്സസറുകൾ ഉണ്ടായിരുന്നു. 64-ബിറ്റ് മെമ്മറി ബസിലുള്ള 2 GiB ഡിഡിആർ എസ്ഡി റാം യഥാർത്ഥ മോഡൽ പിന്തുണയ്ക്കുന്നുണ്ട്. മൂന്ന് ഫയർവയർ 800 പോർട്ട്, രണ്ട് യുഎസ്ബി പോർട്ട്(പിറകിൽ), ഒരു RS-232 മാനേജ്മെൻറ് ഇൻറർഫേസ്(പിറകിൽ), ഒരു ഓൺ ബോർഡ് ഗിഗാബിറ്റ് ഇഥർനെറ്റ് പോർട്ട്(പിറകിൽ) എന്നിവ പുറമെ നിന്നുള്ള കണക്ഷനുകൾക്കായി ഇതിലുണ്ട്. രണ്ട് 64-ബിറ്റ്/66 MHz പിസിഐ സ്ലോട്ട്, ഒരു 32-ബിറ്റ്/66 MHz പിസിഐ/എജിപി സ്ലോട്ട് എന്നിവയും ഇതിലുണ്ട്.
രണ്ട് കോൺഫിഗറേഷനുകളിൽ ഇത് ലഭിക്കും. സിംഗിൾ പ്രോസ്സസർ എക്സ്‌സെർവ് 256 MiB മെമ്മറിയോടു കൂടെ 2999 ഡോളറിന്. ഡ്യുവൽ പ്രോസ്സസർ എക്സ്‌സെർവ് 512 MiB മെമ്മറിയോടു കൂടെ 3999 ഡോളറിന്. ഒരു 60 ജിബി ഡിസ്കും മാക് ഒഎസ് എക്സ് v10.2 "ജാഗ്വാർ" സെർവറും ഉൾപ്പെടെയാണ് എക്സ്‌സെർവ് ജി4 ലഭിക്കുന്നത്.
എക്സ്‌സെർവ് ജി5
2004 ജനുവരി 6-നാണ് ആപ്പിൾ എക്സ്‌സെർവ് ജി5 പുറത്തിറക്കിയത്. 32-ബിറ്റ് പവർപിസി ജി4 പ്രോസ്സസറിന് പകരം 2 ഗിഗാഹെർട്സിൽ പ്രവർത്തിക്കുന്ന ഒന്നോ രണ്ടോ പവർപിസി 970 പ്രോസ്സസറുകൾ ഉപയോഗിക്കുന്നു. 128-ബിറ്റ് മെമ്മറി ബസിലുള്ള 8 GiB PC-3200 ECC മെമ്മറി ഇത് പിന്തുണയ്ക്കുന്നുണ്ട്. ഒരു ഫയർവയർ 400 പോർട്ട്(മുൻപിൽ), രണ്ട് ഫയർവയർ 800 പോർട്ട്(പിറകിൽ), രണ്ട് യുഎസ്ബി പോർട്ട്(പിറകിൽ), രണ്ട് ഓൺ ബോർഡ് ഗിഗാബിറ്റ് ഇഥർനെറ്റ് പോർട്ട്(പിറകിൽ) എന്നിവ പുറമെ നിന്നുള്ള കണക്ഷനുകൾക്കായി ഇതിലുണ്ട്.
മൂന്ന് കോൺഫിഗറേഷനുകളിൽ ഇത് ലഭിക്കും. സിംഗിൾ പ്രോസ്സസർ എക്സ്‌സെർവ് 512 MiB മെമ്മറിയോടു കൂടെ 2999 ഡോളറിന്. ഡ്യുവൽ പ്രോസ്സസർ എക്സ്‌സെർവ് 1 GiB മെമ്മറിയോടു കൂടെ 3999 ഡോളറിന്.
ഇൻറൽ എക്സ്‌സെർവ്
ഇൻറൽ അടിസ്ഥാനമാക്കിയ എക്സ്‌സെർവ് 2006, ഓഗസ്റ്റ് 7-നാണ് പ്രഖ്യപിച്ചത്. 2 GHz, 2.66 GHz, 3 GHz എന്നീ ആവൃത്തികളിലുള്ള ഇൻറൽ സിയോൺ പ്രോസ്സസറുകളാണ് ഇൻറൽ എക്സ്‌സെർവിൽ ഉപയോഗിക്കുന്നത്. FB-DIMM DDR2, എടിഐ റാഡിയോൺ X1300 ഗ്രാഫിക്സ്, 2.25 ടിബി സംഭരണ ശേഷി നൽകുന്ന മൂന്ന് 750 ജിബി ഹാർഡ് ഡിസ്കുകൾ എന്നിവ ഇതിലുണ്ട്.
പുറം കണ്ണികൾ
വിഭാഗം:ആപ്പിൾ ഹാർഡ്‌വെയർ
ചുപകബ്രാ
അമേരിക്കയിലും മെക്സിക്കോയിലും ജീവിച്ചിരിക്കുന്നതായി സങ്കല്പിക്കപ്പെടുന്ന ഒരു ജീവിയാണ് ചുപകബ്രാ.
പേര്
പേരിന്റെ അർഥം ഇങ്ങനെ ചുപ എന്നാൽ വലിച്ചു കുടിക്കുക,കബ്രാ എന്നാൽ ആട്, ചുരുക്കി പറഞ്ഞാൽ ആടിനെ വലിച്ചു കുടിക്കുന്നവൻ എന്ന് അർഥം. ഇത് വരാൻ കാരണം ചുപകബ്രാക്ക് വളർത്തു മൃഗങ്ങളെ പ്രത്യേകിച്ചു ആടിനെ പിടിച്ചു ചോര ഊറ്റിക്കുടിക്കുന്ന സ്വഭാവമുള്ളതുകൊണ്ടാണ്.
ശരീര ഘടന
കണ്ടവർ പറഞ്ഞ വിവരണം പ്രകാരം ഇവയുടെ ഒരു ഏകദേശ ശരീര ഘടന ആദ്യം കണ്ട 1995 മുതലുണ്ട്. ഇത് പ്രകാരം ഇവ കുറച്ചു ഭാരിച്ച ഏകദേശം ഒരു ചെറിയ കരടിയുടെ അത്ര തനെ വലിപ്പമുള്ള ജീവിയാണ്, ഒരു വരി മുള്ളുകൾ തലയിൽ നിന്നും തുടങ്ങി വാല് വരെ വരിയായുണ്ട്. ഏകദേശം 1 - 1.2 മീറ്റർ ( 3 - 4 അടി ) പൊക്കം. നിൽക്കുന്നതും ചാടുന്നതുമെല്ലാം ഒരു കാംഗരൂവിനെ പോലെ. ഒരു ദൃക‌്സാക്ഷി വർണനയിൽ ഇവ ഏകദേശം 20 അടി ( 6 മീറ്റർ ) ചാടി എന്ന് പറയുന്നു.
രൂപം
കേട്ട് അറിവിലുടെ ഇവയുടെ ഒരു ഏകദേശ രൂപം ഇന്ന് ഇങ്ങനെ ആകുന്നു. ഉരഗത്തെ പോലെ ഉള്ള ഒരു ജീവി, തൊലോ അല്ലെകിൽ ചെതുമ്പൽ നിറഞ്ഞതോ ആയ പച്ച കലർന്ന ചാര നിറം ഉള്ള തൊലി, കുർത്ത മുള്ളുകൾ അല്ലെകിൽ മുള്ള് നിറഞ്ഞ പുറം ചിറക്‌.
പുറത്തേയ്ക്കുള്ള കണ്ണികൾ
വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
നോഹയുടെ പെട്ടകം
യഹോവയുടെ കല്പനപ്രകാരം മഹാപ്രളയത്തിൽനിന്നു രക്ഷപ്പെടാൻ 600-ആം വയസ്സിൽ നോഹ തയ്യാറാക്കിയ കപ്പലാണ് നോഹയുടെ പെട്ടകം. അസാന്മാർഗിക ജീവിതം കണ്ടു കുപിതനായ യഹോവ മഹാപ്രളയം സൃഷ്ടിച്ച് സകല ചരാചരങ്ങളെയും നശിപ്പിക്കാൻ തീരുമാനിച്ചു. നീതിമാനായ നോഹയെയും കുടുംബത്തെയും സകല ചരാചരങ്ങളുടെയും ഓരോ ഇണയോടെ രക്ഷപ്പെടുത്താനും യഹോവ ആഗ്രഹിച്ചു. അതിനായി ഗോഫർ മരംകൊണ്ട് ഒരു കപ്പൽ നിർമ്മിക്കാൻ ആജ്ഞാപിച്ചു. നോഹയും കുടുംബവും ജീവജാലങ്ങളുടെ ഓരോ ജോഡിയും കപ്പലിൽ സുരക്ഷിതരായിരുന്നു. ഏഴുദിനം കഴിഞ്ഞ് പേമാരി തുടങ്ങി. പർവതകൊടുമുടികൾവരെ വെള്ളത്തിനടിയിലായി. നോഹയുടെ കപ്പലും അതിലെ ജീവജാലങ്ങളും ഒഴികെ എല്ലാം നശിച്ചു. 150 ദിവസത്തിനു ശേഷം ക്രമേണ വെള്ളം കുറഞ്ഞു തുടങ്ങിയപ്പോൾ കപ്പൽ അരാരാത്ത് പർവതത്തിൽ ഉറച്ചു. തുടർന്ന് നോഹ ഒരു പ്രാവിനെ വിട്ടു. അത് ഒരു ഒലിവിലയുമായി മടങ്ങിയെത്തി. നോഹ കപ്പലിൽനിന്നിറങ്ങി സന്തോഷത്തോടെ യഹോവയ്ക്കു നന്ദി പറഞ്ഞുകൊണ്ട് യാഗം നടത്തി. യഹോവ സന്തുഷ്ടനായി. ഇനിയൊരിക്കലും ഭൂമിയിൽ ഇത്തരമൊരു പ്രളയം സൃഷ്ടിക്കയില്ലെന്ന് ഉടമ്പടി ചെയ്തു. വർഗ്ഗം:ക്രൈസ്തവം
ഷേക്സ്പിയർ ഇൻ ലവ്
ഓസ്കാർ പുരസ്കാരം നേടിയ പ്രശസ്തമായ ഒരു റൊമാന്റിക് കോമഡി ചലചിത്രമാണ് ഷേക്സ്പിയർ ഇൻ ലവ്. റോമിയോ ആന്റ് ജൂലിയറ്റിന്റെ രചനാവേളയിൽ വില്യം ഷേക്സ്പിയറും വയോള ഡി ലെസ്സിപ്സും തമ്മിലുള്ള സാങ്കൽപ്പിക പ്രണയമാണ് ചിത്രത്തിന്റെ ഇതിവൃത്തം. ജോൺ മേഡൺ ആണ് ചിത്രത്തിന്റെ സംവിധായകൻ. 1998-ൽ പുറത്തിറങ്ങിയ ഈ ചിത്രം മികച്ച ചിത്രം ഉൾപ്പെടെ ഏഴ് ഓസ്കാർ പുരസ്കാരങ്ങൾ നേടി.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ
വാട്ടർ സ്കേറ്റിംഗ്
വർഗ്ഗം:വിനോദങ്ങൾ
സിക്കോൺ, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ വ്യാവസായിക പ്രാന്തപ്രദേശമാണ് സിക്കോൺ. ഇവിടുത്തെ ജനസംഖ്യ 255 ആണ്. സ്റ്റുവർട്ട് ഹൈവേയുടെ തൊട്ടടുത്താണ് സിക്കോൺ സ്ഥിതിചെയ്യുന്നത്. സിക്കോണിന്റെ വടക്കുപടിഞ്ഞാറൻ ഭാഗത്ത് വളരെ കുറച്ച് വീടുകളുണ്ട്. എന്നാൽ ഈ പ്രദേശത്ത് കൂടുതലും വ്യവസായങ്ങളാണ്. 2.067 ചതുരശ്ര കിലോമീറ്ററാണ് ഇതിന്റെ വിസ്തൃതി. ടെറിട്ടറിയുടെ തലസ്ഥാനമായ ഡാർവിനിൽ നിന്ന് ഏകദേശം 1289 കിലോമീറ്റർ അകലെയാണ് സിക്കോൺ സ്ഥിതിചെയ്യുന്നത്. ഓസ്‌ട്രേലിയൻ സെൻട്രൽ സ്റ്റാൻഡേർഡ് ടൈം സോണിനുള്ളിലാണ് സിക്കോൺ.
ചരിത്രം
മധ്യ ഓസ്‌ട്രേലിയയിലെ ആദ്യകാല ഇറ്റാലിയൻ പയനിയർമാരായിരുന്ന പാസ്ക്വെയ്ൽ "പാറ്റ്സി" (1888-1993), അന്റോണിയ (1891-1979) സിക്കോൺ (pronounced Chic-own) എന്നിവരുടെ പേരിലാണ്. ഇറ്റലിയിലെ കാലാബ്രിയയിലെ സെറാറ്റയിലാണ് പാസ്ക്വെയ്‌ലും അന്റോണിയയും ജനിച്ചത്. 1926 ൽ ഓസ്ട്രേലിയയിലെത്തി. ആലീസ് സ്പ്രിംഗ്സിൽ സ്ഥിരതാമസമാക്കിയ അവർ ഈ പ്രദേശത്ത് നിരവധി ഖനികൾ സ്ഥാപിക്കുകയും സ്വർണ്ണവും മറ്റ് ലോഹങ്ങളും ഖനനം ചെയ്യുകയും ചെയ്തു.
അവലംബം
വർഗ്ഗം:ആലീസ് സ്പ്രിംഗ്സിന്റെ പ്രാന്തപ്രദേശങ്ങൾ
ഗ്രന്ഥലിപി
thumb|right|ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ പുറംതാൾ ദക്ഷിണ ഭാരതത്തിൽ ഉപയോഗത്തിലുണ്ടായിരുന്ന ഒരു പ്രാചീന എഴുത്തുരീതിയാണു് ഗ്രന്ഥലിപി. ബ്രാഹ്മി ലിപിയിൽ നിന്നും ഉടലെടുത്തു എന്നു കരുതുന്ന ഗ്രന്ഥലിപിയ്ക്കു് മലയാളം, തമിഴ്, സിംഹള, തുളു എന്നീ ഭാഷകളുടെ ലിപികളിൽ കാര്യമായ സ്വാധീനമുണ്ടു്. പല്ലവൻമാർ ഉപയോഗിച്ചിരുന്ന ഇതിന്റെ വ്യത്യസ്ത രൂപം പല്ലവ ഗ്രന്ഥപിപി എന്നും അറിയപ്പെടുന്നുണ്ടു്. കമ്പോഡിയയിലെ ഖെമർ, ഇന്തോനേഷ്യയിലെ ജാവാനീസ്, ബർമയിലെ മോൺ തുടങ്ങിയ നിരവധി തെക്കനേഷ്യൻ ലിപികളിലും ഗ്രന്ഥപിയുടെ സ്വാധീനമുണ്ടു്.
മലയാളലിപിയുടെ ഉത്ഭവം ഗ്രന്ഥലിപിയിൽ നിന്നാണെന്നു കരുതപ്പെടുന്നു.
സംസ്കൃതവും ഗ്രന്ഥലിപിയും
thumb|right|ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ ഒന്നാംതാൾ ദേവനാഗരി ലിപിയിലാണു് സാധാരണ സംസ്കൃതം എഴുതിക്കാണുന്നതെങ്കിലും പത്തൊമ്പതാം നൂറ്റാണ്ടു വരെ തെക്കേ ഇന്ത്യയിൽ സംസ്കൃതം ഈ ലിപിയിലാണു് എഴുതിക്കൊണ്ടിരുന്നതു്. ഇരുപതാം നൂറ്റാണ്ടോടെ മതഗ്രന്ഥങ്ങളും മറ്റു വൈജ്ഞാനികഗ്രന്ഥങ്ങളും ദേവനാഗരി ലിപിയിൽ എഴുതാൻ തുടങ്ങുകയും ജനകീയമായ എഴുത്തിനു് തമിഴ് ഉപയോഗിച്ചു തുടങ്ങുകയും ചെയ്തു.
ഗ്രന്ഥലിപിയുടെ ചരിത്രം
അഞ്ചാം നൂറ്റാണ്ടിൽ വേദഗ്രന്ഥങ്ങൾ ഈ ലിപിയാണു് എഴുതിക്കൊണ്ടിരുന്നതെന്നു് ചില പണ്ഡിതന്മാർ വിശ്വസിക്കുന്നു. ക്രിസ്തുവർഷം ഏഴാം ശതകത്തിൽ, കാഞ്ചീപുരം ആസ്ഥാനമായുള്ള പല്ലവസാമ്രാജ്യത്തിൽ സംസ്കൃതഗ്രന്ഥങ്ങൾ എഴുതുവാനായി ഉപയോഗിച്ചിരുന്ന ലിപിയാണ് ഇത് എന്നതിന് വ്യക്തമായ തെളിവുകൾ ലഭ്യമാണ്. ഈ രാജ്യത്തുതന്നെ തമിഴ് എഴുതിയിരുന്നത് അതിന്റേതായ വേറൊരു ലിപിയിലാണ്. പല്ലവരാജാക്കന്മാരുടെ സംസ്കൃതഗ്രന്ഥങ്ങളെല്ലാം ഗ്രന്ഥലിപിയിലാണ് കൊത്തിയിരുന്നത്. ഇതിനുമുൻപുള്ള കാലത്ത് ഈ പ്രദേശത്ത് ഗ്രന്ഥലിപി നിലനിന്നിരുന്നു എന്നതിന് തെളിവുകളില്ല. എന്നാൽ, ഈ പല്ലവരാജാക്കന്മാരുടെ പൂർവികരായ ആദിപല്ലവർ ആന്ധ്രയുടെ തീരപ്രദേശങ്ങൾ ഭരിച്ചിരുന്ന കാലത്ത്, ആറാം ശതകം വരെ, ഉപയോഗിച്ചിരുന്ന ലിപി ഏഴാം ശതകത്തിലെ ഗ്രന്ഥലിപിയുടെ മുൻഗാമിയായിരുന്നു. ഇന്നത്തെ കേരള-തമിഴ്നാട് പ്രദേശങ്ങളിലെ ഏഴാം ശതകത്തിലെ ഗ്രന്ഥലിപി ആറാം ശതകത്തിലുള്ള ആദിപല്ലവരാജാക്കന്മാരുടെ ലിപിയിൽനിന്നും വികാസം പ്രാപിച്ചു വന്നിട്ടുള്ളതാണ്.
സ്വരാക്ഷരങ്ങൾ
പ്രമാണം:Grantha_Vowels.svg‎
വ്യഞ്ജനാക്ഷരങ്ങൾ
പ്രമാണം:Grantha Consonants.svg
സ്വരാക്ഷരങ്ങളുടെ താരതമ്യം
സ്വരാക്ഷരങ്ങളുടെ താരതമ്യം ഗ്രന്ഥലിപിയുമായി.
വ്യഞ്ജനാക്ഷരങ്ങളുടെ താരതമ്യം
പ്രമാണം:Grantha_ConsComp.gif
പുറം കണ്ണികൾ
വർഗ്ഗം:ലിപികൾ
പവിത്രൻ തീക്കുനി
മലയാള സാഹിത്യത്തിലെ ഉത്തരാധുനിക കവികളിൽ ഒരാളാണ്‌ പവിത്രൻ തീക്കുനി. മത്സ്യവില്പനക്കാരനായ മലയാളകവി എന്ന നിലയിൽ ശ്രദ്ധേയനായി. എ.അയ്യപ്പനുശേഷമുള്ള കാലത്തെ കവിയായി പരിഗണിക്കപ്പെടുന്നു.
ജീവിതരേഖ
കോഴിക്കോട് ജില്ലയിലെ വടകരക്കടുത്ത് തീക്കുനിയിൽ ജനിച്ചു. തീക്കുനി എന്നത് സ്ഥലപ്പേരാണ്. മയ്യഴി, മഹാത്മാഗാന്ധി ഗവൺമെന്റ് ആർട്‌സ് കോളജിൽ ബി.എ. മലയാളത്തിനു ചേർന്നെങ്കിലും ആദ്യവർഷം തന്നെ പഠനം ഉപേക്ഷിച്ചു.
ദരിദ്രവും ദുഃഖഭരിതവുമായ കൌമാരയൌവ്വനാനുഭവങ്ങൾ തുറന്നു പറയുകയും ഉപജീവനത്തിനായി മത്സ്യവില്പന നടത്തുവാൻ തീരുമാനിക്കുകയും ചെയ്തു. വർത്തമാനകാലത്തിന്റെ നിഷ്ഠുരനീതിയുടെ രക്തസാക്ഷിയായി ഈ കവി സ്വന്തം ചിത്രം വരഞ്ഞുവെക്കുന്നു. കവിതകൾ പലതും ഈ തിക്താനുഭവങ്ങളുടെ അടയാളങ്ങൾ പ്രകടമാക്കുന്നുണ്ടെങ്കിലും ആധുനികതയുടെ അരാജകത്വത്തോടുള്ള ആഭിമുഖ്യവും തെളിഞ്ഞുകാണാം.
അവലംബം
വർഗ്ഗം:മലയാളകവികൾ വർഗ്ഗം:കോഴിക്കോട് ജില്ലയിൽ ജനിച്ചവർ
ബോ-ഹെഡ്മ ദേശീയോദ്യാനം
ബോ-ഹെഡ്മ ദേശീയോദ്യാനം, ടുണീഷ്യയിലെ ഗാഫ്സ ഗവർണറേറ്റിലും സിദി ബുൗസിദ് ഗവർണറേറ്റിലുമായി സ്ഥിതിചെയ്യുന്ന ഒരു ദേശീയോദ്യാനമാണ്. 1980 ഡിസംബർ 18 നു രൂപീകൃതമായ ഈ ദേശീയോദ്യാനം, 2008 മെയ് 28 മുതൽ യുനെസ്കോ യുടെ ലോക പൈതൃക സ്ഥലങ്ങളുടെ താത്കാലിക പട്ടികയിൽ ഇടംപിടിച്ചിരുന്നു.
അവലംബം
വർഗ്ഗം:ടുണീഷ്യയിലെ ദേശീയോദ്യാനങ്ങൾ
കോന്നല്ലൻ, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ വ്യാവസായിക പ്രാന്തപ്രദേശമാണ് കോന്നല്ലൻ. വൈമാനികനായ എഡ്വേർഡ് കോന്നല്ലന്റെ പേരിൽ നിന്നാണ് ഈ പേര് ലഭിച്ചത്.
അവലംബം
വർഗ്ഗം:ആലീസ് സ്പ്രിംഗ്സിന്റെ പ്രാന്തപ്രദേശങ്ങൾ
അഗ്നിഹോത്രം
ബ്രാഹ്മണർ അനുഷ്ഠിക്കുന്ന ഒരു ഹോമകർമമാണ് അഗ്നിഹോത്രം. ഗാർഹപത്യൻ, ആഹവനീയൻ, അന്വാഹാര്യൻ (ദക്ഷിണാഗ്നി) എന്നീ മൂന്ന് അഗ്നികളേയും കെടാതെ രക്ഷിച്ച് അവയിൽ നിത്യവും ചെയ്യേണ്ടതാണിത്. അഗ്ന്യാധാനം ചെയ്തവരാണ് അഗ്നിഹോത്രത്തിന് അധികാരികൾ. ഇവർ അഗ്നിഹോത്രികൾ എന്നപേരിൽ അറിയപ്പെടുന്നു. (അരണി കടഞ്ഞു തീയുണ്ടാക്കി മൂന്നു കുണ്ഡങ്ങളിൽ ഇട്ട് ആ ത്രേതാഗ്നിയിൽ രണ്ടു ദിവസം കൊണ്ടു ചെയ്തുതീർക്കേണ്ട കർമമാണ് അഗ്ന്യാധാനം.)
അഗ്നിഹോത്രം ചെയ്യുമ്പോൾ ശ്രൌതവിധിപ്രകാരമുള്ള മന്ത്രങ്ങൾ ചൊല്ലി നിർദിഷ്ട ക്രമം അനുസരിച്ച് പാൽ (തൈരും ആകാം) ആഹുതി ചെയ്യുകയാണ് പതിവ്. ഈ കർമം ചെയ്യുമ്പോൾ യജമാനനോ (ചെയ്യുന്ന കർമത്തിന്റെ ഫലമനുഭവിക്കേണ്ടയാൾ) പത്നിയോ അഗ്നിശാലയിൽ ഉണ്ടായിരിക്കണമെന്നു നിർബന്ധമാണ്. യജമാനനുവേണ്ടി മറ്റുള്ളവരാണ് ഈ കർമം ചെയ്യാറുള്ളത്. എന്നാൽ യജമാനൻ എന്നും അഗ്നിയെ തൊഴുതു സ്തുതിച്ചുകൊണ്ട് മന്ത്രങ്ങൾ ചൊല്ലുക (അഗ്നിഹോത്രോപസ്ഥാനം) എന്ന കർമം അനുഷ്ഠിക്കേണ്ടതാണ്. ഇദ്ദേഹം അന്യദിക്കിൽ ചെന്നാലും മന്ത്രങ്ങൾ ചൊല്ലി അഗ്നിയെ ഉപാസിച്ചിരിക്കണമെന്ന് നിയമമുണ്ട്. ഏതെങ്കിലും കാരണത്താൽ അഗ്നിഹോത്രം മുടങ്ങാൻ ഇടവന്നാൽ വീണ്ടും അരണി കടഞ്ഞു തീയുണ്ടാക്കി പുനരാധാനക്രിയ ചെയ്തതിനുശേഷം മാത്രമേ അഗ്നിഹോത്രം ചെയ്യുവാൻ പാടുള്ളു. ആധാനം ചെയ്ത അടിതിരിയും സോമയാഗം ചെയ്ത ചോമാതിരി (സോമയാജി)യും അഗ്നി (അതിരാത്രം) ചെയ്ത അക്കിത്തിരിയും പത്നി ജീവിച്ചിരിക്കുന്നതുവരെ എല്ലാ ദിവസവും മുടങ്ങാതെ ചെയ്യേണ്ടവയാണ്. അഗ്നിഹോത്രവും അഗ്നിഹോത്രോപസ്ഥാനവും. ഇഷ്ടപ്രാപ്തിയ്ക്കും അനിഷ്ട പരിഹാരത്തിനും അഗ്നിയോടുള്ള പ്രാർഥനകൾ അടങ്ങിയതാണ് ഇവയിൽ ഉപയോഗിക്കുന്ന മന്ത്രങ്ങൾ. ഇവ കൂടാതെ സപ്തർഷികളെയും പിതൃക്കളെയും പ്രീണിപ്പിക്കുവാനുള്ള മന്ത്രങ്ങളും അഗ്നിഹോത്രം ചെയ്യുമ്പോൾ ചൊല്ലാറുണ്ട്. യജമാനനും പത്നിക്കും മാത്രമല്ല, നാട്ടിനെല്ലാം നന്മ വരുത്തുകയാണ് അഗ്നിഹോത്രം മുടങ്ങാതെ അനുഷ്ഠിക്കുന്നതുകൊണ്ടുള്ള പ്രയോജനം എന്നു സൂത്രകാരൻമാർ പറയുന്നു.
ഭാരതീയ വായുസേന ഉപയോഗിക്കുന്ന വിമാനങ്ങൾ
അവലംബം
വർഗ്ഗം:ഇന്ത്യൻ സേന വർഗ്ഗം:വിമാനങ്ങൾ
പുന്നപ്ര-വയലാർ സമരം
ആലപ്പുഴ ജില്ലയിലെ അമ്പലപ്പുഴ - ചേർത്തല താലൂക്കുകളുടെ വിവിധഭാഗങ്ങളിൽ ജന്മിമാർക്ക് എതിരേ കുടിയാന്മാരായ കർഷകരും കർഷകത്തൊഴിലാളികളും മുതലാളിമാരിൽ നിന്നും ചൂഷണം നേരിട്ട കയർ തൊഴിലാളികളും‍ മത്സ്യത്തൊഴിലാളികളും നടത്തിയ സമരങ്ങളായിരുന്നു പുന്നപ്ര-വയലാർ സമരങ്ങൾ. സാമ്പത്തിക മുദ്രാവാക്യത്തോടൊപ്പം സ്വതന്ത്ര ഇന്ത്യയിൽ നിന്നും വേറിട്ട് തിരുവിതാംകൂറിനെ പ്രത്യേക രാജ്യമായി നിലനിർത്തുന്നതിനെതിരായ രാഷ്ട്രീയ മുദ്രാവാക്യവും സമരക്കാർ ഉയർത്തിയിരുന്നു. 1946 -ൽ ഇന്ത്യൻ കമ്മ്യൂണിസ്റ്റ് പാർട്ടിയുടെ നേതൃത്വത്തിൽ നടന്ന ഈ സമരങ്ങൾ ഒടുവിൽ സായുധ പോരാട്ടത്തിലും രക്തച്ചൊരിച്ചിലിലും അവസാനിച്ചു. നിരവധി വാദപ്രതിവാദങ്ങൾക്കു ശേഷം 1998-ൽ ഭാരതസർക്കാർ പുന്നപ്ര-വയലാർ സമരത്തെ സ്വാതന്ത്ര്യ സമരത്തിന്റെ ഭാഗമായി അംഗീകരിച്ചു.
കയർതൊഴിലാളികൾ, കർഷകത്തൊഴിലാളികൾ, എണ്ണയാട്ടു തൊഴിലാളികൾ, മത്സ്യത്തൊഴിലാളികൾ, ചെത്തുതൊഴിലാളികൾ, ബീഡിത്തൊഴിലാളികൾ മുതലായവരായിരുന്നു ആലപ്പുഴ, ചേർത്തല ഭാഗങ്ങളിലെ ജനങ്ങളിൽ ഭൂരിഭാഗവും. മുതലാളിമാരുടെയും ജന്മിമാരുടെയും ചൂഷണങ്ങളിൽപ്പെട്ട് കടുത്ത സാമ്പത്തിക ക്ലേശങ്ങളിൽപ്പെട്ടുഴലുന്നവരായിരുന്നു ഈ തൊഴിലാളികൾ. ഇവിടുത്തെ ഭൂമി മുഴുവൻ സർക്കാർ ഉദ്യോഗസ്ഥരുടെ ഒത്താശയോടെ ഒരുപിടി ജന്മിമാർ കൈവശപ്പെടുത്തി വെച്ചിരിക്കുകയായിരുന്നു. കമ്മ്യൂണിസ്റ്റ് പാർട്ടി ഈ തൊഴിലാളികളെ സംഘടിപ്പിച്ച് ഏതാണ്ട് പന്ത്രണ്ടോളം യൂണിയനുകൾ രൂപീകരിക്കുകയുണ്ടായി. ഈ സംഘടനകൾ തൊഴിലാളികൾക്കെതിരേയുള്ള പീഡനങ്ങൾക്കെതിരേ കൂട്ടമായി വിലപേശാൻ തുടങ്ങി. ജന്മിമാർ ഒട്ടും തന്നെ താഴാൻ കൂട്ടാക്കിയില്ല. കൂലി കുറക്കുക, ജോലിയിൽ നിന്നും പിരിച്ചുവിടുക തുടങ്ങിയ ശിക്ഷണ നടപടികൾ അവരും സ്വീകരിച്ചു തുടങ്ങി. കമ്മ്യൂണിസ്റ്റ് പാർട്ടിയെ നിരോധിച്ചു. ജന്മിമാർക്കെതിരെയും അവരെ സംരക്ഷിക്കുന്ന രാജഭരണകൂടത്തിനെതിരെയും പ്രക്ഷോഭം സംഘടിപ്പിക്കുന്നതിന് പാർട്ടി തൊഴിലാളികൾക്ക് അർദ്ധസൈനിക പരിശീലനം നൽകാൻ തുടങ്ങി. ടി.വി. തോമസ്, ആർ. സുഗതൻ, പി. ടി. പുന്നൂസ്, എസ്. കുമാരൻ തുടങ്ങിയവർ ഈ പ്രവർത്തനങ്ങൾക്ക് നേതൃത്വം നൽകി. ഇതേത്തുടർന്ന് കമ്മ്യൂണിസ്റ്റ് പാർട്ടി നിരോധിക്കപ്പെടുകയും അനവധി തൊഴിലാളി നേതാക്കളെ അറസ്റ്റ് ചെയ്യുകയുമുണ്ടായി.
കൊല്ലവർഷം 1122 തുലാം മാസം 7 മുതൽ 10 വരെയുള്ള ദിവസങ്ങളിൽ (1946 ഒക്ടോബർ 24 - 27) ആണ് പുന്നപ്ര-വയലാറിലെ ഈ തൊഴിലാളി കലാപങ്ങൾ നടന്നത്. വിവിധ തൊഴിൽ മേഖലകളിൽ പുകഞ്ഞുകൊണ്ടിരുന്ന അസ്വസ്ഥതകളുടെ ഭാഗമായി തൊഴിലാളികൾ സാമ്പത്തികാവശ്യങ്ങളും ഉത്തരവാദഭരണം ഏർപ്പെടുത്തുക, പ്രായപൂർത്തി വോട്ടവകാശം ഏർപ്പെടുത്തുക, ദിവാൻ ഭരണം അവസാനിപ്പിക്കുക തുടങ്ങിയ രാഷ്ട്രീയ ആവശ്യങ്ങളും ഉൾപ്പെടെയുള്ള 27 ഇന ആവശ്യങ്ങൾ ഉന്നയിച്ച് സർക്കാരിന് നിവേദനം സമർപ്പിക്കുകയും ആലപ്പുഴയിൽ 1122 ചിങ്ങം 30 (1946 സെപ്റ്റംബർ 15) ന് തൊഴിലാളികൾ പൊതുപണിമുടക്ക് പ്രഖ്യാപിക്കുകയും ചെയ്തു. അതേ തുടർന്ന് പരിസരപ്രദേശങ്ങളിൽ കലാപങ്ങൾ പൊട്ടിപ്പുറപ്പെട്ടു. തുടർന്ന് ഒക്ടോബർ 25 ന് ഈ മേഖലയിൽ പട്ടാളഭരണം പ്രഖ്യാപിക്കുകയും സായുധപോലീസിന്റെ നിയന്ത്രണം ദിവാൻ സി.പി. രാമസ്വാമി അയ്യർ തന്നെ നേരിട്ടേറ്റെടുക്കുകയും ചെയ്തു. യന്ത്രത്തോക്കുകളോട് വാരിക്കുന്തവും, കല്ലുമൊക്കെയായാണ് തൊഴിലാളികൾ ഏറ്റുമുട്ടിയത്. നൂറ്റിതൊണ്ണൂറ് പേർ വെടിപെയ്പിൽ മരിച്ചതായി ഔദ്യോഗിക കണക്കുകൾ പറയുന്നു. എന്നാൽ മരണ സംഖ്യ ആയിരത്തിനുമുകളിലെന്ന് അനൗദ്യോഗിക കണക്കുകൾ പറയുന്നു.
സമര പശ്ചാത്തലം
ആലപ്പുഴ ജില്ലയിലെ ചേർത്തല, അമ്പലപ്പുഴ താലൂക്കുകളിലെ സാമൂഹികമായും സാമ്പത്തികമായും പിന്നോക്കം നിന്ന കർഷകർ ജന്മിമാരുടെ ചൂഷണത്തിനു ഇരകളായിരുന്നു. ജന്മിമാർക്ക് ദിവാൻ സി.പി. രാമസ്വാമി അയ്യരുടെയും അദ്ദേഹത്തിന്റെ നായർ പോലീസ് സേനയുടെയും ഉറച്ച പിന്തുണ ഉണ്ടായിരുന്നു. ചൂഷണം പ്രതിരോധിക്കുന്നതിനായി കർഷകർ കമ്യൂണിസ്റ്റ് പാർട്ടിയുടെ കീഴിൽ അണിനിരന്നു. സന്നദ്ധസേവക കാമ്പുകൾ രൂപവത്കരിച്ച് തൊഴിലാളികൾക്ക് അർദ്ധസൈനിക പരിശീലനം നൽകപ്പെട്ടു.
തിരുവിതാംകൂറിന്റെ സാമൂഹികാവസ്ഥ
നൂറ്റാണ്ടുകളായി കടുത്ത ജാതീയത കൊടികെട്ടി നിന്നിരുന്ന തിരുവിതാംകൂർ രാജ്യത്തിലെ 75% ശതമാനത്തോളം ജനങ്ങൾ, ഭൂരഹിതരായിരുന്നു. ഭൂമിയുടെ ഉടമസ്ഥാവകാശം സമൂഹത്തിന്റെ മുകൾത്തട്ടിലുള്ള ഉന്നത-ജാതി ഹിന്ദുക്കളുടെയും, സിറിയൻ ക്രിസ്ത്യാനികളുടെയും കൈവശമായിരുന്നു. 1860-കൾ മുതൽ തേങ്ങ മുതലായ നാണ്യവിളകൾക്കുണ്ടായ അധികാവശ്യകത മൂലം, പാരമ്പര്യമായി തെങ്ങുകൃഷിയുമായി ബന്ധപ്പെട്ട് ഉപജീവനം നടത്തിയിരുന്ന, ജാതി വ്യവസ്ഥയിൽ താഴേക്കിടയിലുള്ള ഈഴവരുടെ സാമ്പത്തികനില അല്പം മെച്ചപ്പെടുകയും, പുതിയ മദ്ധ്യവർഗ്ഗമായി ഉയർന്നുവരികയുമുണ്ടായി. തൽഫലമായി, മറ്റുയർന്ന ജാതിക്കാർക്ക് സമാനമായ സാമൂഹികനില തങ്ങൾക്കും വേണമെന്ന ആവശ്യം അവർ ഉയർത്തുകയുണ്ടായി. ഒന്നാം ലോകമഹായുദ്ധത്തോടെ തിരുവിതാംകൂറിലെ കയറുല്പന്നമേഖല ഉല്പാദനച്ചെലവ്, യൂറോപ്പിലേയും അമേരിക്കയിലേയും ഫാക്ടറികളുടേതിനെ അപേക്ഷിച്ച് കുറവാകുകയും, അങ്ങനെ ആലപ്പുഴയിലും പരിസരപ്രദേശങ്ങളിലും, കയറുല്പന്നവ്യവസായങ്ങൾ തഴച്ചു വളരുകയും ചെയ്തു. 1938-ന് ശേഷം, തിരുവിതാംകൂർ സ്റ്റേറ്റ് കോൺഗ്രസ്സിന്റെ യുവജനവിഭാഗമായ യൂത്തി ലീഗിലെ സോഷ്യലിസ്റ്റ് ചിന്താഗതിക്കാർ തൊഴിലാളികളെ സംഘടിപ്പിച്ചുകൊണ്ട് സമരത്തിനായി ഇറങ്ങി. ഇതോടെ ട്രേഡ് യൂണിയനുകളും ഈ മേഖലയിൽ ശക്തമാകുവാൻ തുടങ്ങി. 1940-ഓടെ, കേരളത്തിൽ കമ്മ്യൂണിസ്റ്റ് പാർട്ടി രൂപീകൃതമാവുകയും ട്രാവൻകൂർ കയർ ഫാക്ടറി വർക്കേഴ്സ് യൂണിയന്റെ (TCFWU) നിയന്ത്രണം ഏറ്റെടുക്കുന്നതിൽ വിജയിക്കുകയും ചെയ്തു. 1939-ൽ 7400 അംഗങ്ങളുണ്ടായിരുന്ന യൂണിയന്, 1942 ആയപ്പോഴേക്കും 12,000-നും 15,000-നും മദ്ധ്യേ അംഗങ്ങളും, രണ്ടാം ലോകമഹായുദ്ധം അവസാനിക്കുമ്പോഴേക്കും, ഏകദേശം 17,000 അംഗങ്ങളായും വളർന്നു. കയറുല്പന്ന മേഖലയിലെ യൂണിയൻ പ്രവർത്തനത്തിന്റെ ഗുണങ്ങൾ മനസ്സിലാക്കി, മറ്റ് മേഖലകളിലും - ബോട്ട് തൊഴിലാളികൾ, മത്സ്യത്തൊഴിലാളികൾ, കള്ള് ചെത്ത് തൊഴിലാളികൾ, കർഷകത്തൊഴിലാളികൾ - ആളുകൾ സംഘടിക്കുവാൻ തുടങ്ങി. 1940-ന്റെ മദ്ധ്യത്തോടെ, ഇന്ത്യയിലെ മറ്റ് മേഘകളിൽ നിന്നും തികച്ചും വ്യത്യസ്തമായി ഇവിടെ ചില പ്രത്യേക സാമൂഹികസാഹചര്യങ്ങൾ വികസിച്ചുവരികയുണ്ടായി. ഇതിന് പ്രധാനമായും നാല് കാരണങ്ങളുണ്ട്.
ഇക്കാരണങ്ങൾ കൊണ്ട്, സമൂഹത്തിലെ നല്ലൊരു ശതമാനം ആളുകൾ, പ്രത്യേകിച്ചും തൊഴിലാളികൾ കമ്മ്യൂണിസ്റ്റ് ആശയങ്ങളെ പൂർണ്ണമനസ്സോടെ സ്വീകരിക്കുകയുണ്ടായി.
സാമ്പത്തികപരിതഃസ്ഥിതി
തൊഴിലാളികളുടെ സംഘംചേരലും, അവകാശം ചോദിച്ചു വാങ്ങലും, പൊതുവിൽ മുതലാളിമാരെയും മറ്റ് നാട്ടുപ്രമാണിമാരേയും ചൊടിപ്പിച്ചു. യുദ്ധാനന്തരകാലഘട്ടത്തിലുണ്ടായ തൊഴിലില്ലായ്മയും, വിലക്കയറ്റവും, ഭക്ഷണക്ഷാമവുമൊക്കെ മുതലാളിമാരും തൊഴിലാളികളും തമ്മിൽ മുമ്പേ നിലനിന്നിരുന്ന സംഘർഷത്തെ ഒന്ന് കൂടി രൂക്ഷമാക്കുകയുണ്ടായി. കരിഞ്ചന്തക്കാരും പൂഴ്ത്തിവെയ്പുകാരും സർക്കാരിന്റെ മൗനസമ്മതത്തോടെ ജനങ്ങളെ കൂടുതൽ പിഴിഞ്ഞു. പട്ടിണി കാട്ടുതീപോലെ പടരുകയായിരുന്നു. ഇതിനെതിരേ ശബ്ദിച്ച രാഷ്ട്രീയപ്രവർത്തകരെ നിരോധനം കൊണ്ടു നേരിട്ടു.
മൂന്ന് വശവും വെള്ളം കൊണ്ട് ചുറ്റപ്പെട്ട വയലാറിലേക്ക്, ഏറ്റവുമടുത്ത ചേർത്തലയിൽ നിന്നും കരമാർഗ്ഗം ആറ് മൈൽ ദൂരമുണ്ടായിരുന്നു. ഫലഫൂയിഷ്ഠമായ മണ്ണിൽ തഴച്ചു വളർന്നിരുന്ന തെങ്ങിൻതോപ്പുകളും നെല്പാടങ്ങളുമൊക്കെ ഉണ്ടായിരുന്നുവെങ്കിലും 1943-ൽ ഇന്ത്യയിലുണ്ടായ ഭക്ഷ്യക്ഷാമം ഈ മേഖലയെ ഗൗരവമായി ബാധിക്കുകയുണ്ടായി.